ועדת הכלכלה, כנסת 20, פרוטוקול מספר 631, 2017-12-06 09:30

איתן כבל: בוקר טוב לכם.

איתן כבל: גברתי מנהלת הוועדה, אדוני השר, חברותיי וחבריי חברי הכנסת, רשמת פרלמנטרית, דובר, היום יום רביעי, פעם אחת כי טוב, ננסה לעשות אותו פעמיים, נשתדל לפחות.

איתן כבל: כמידי יום אנחנו נפתח את יומנו בשיר.

איתן כבל: זה שיר שהתכוונתי להקריא ביום אחר - - -

<יעל כהן–פארן: אנחנו שרים?

איתן כבל: כבר הרבה זמן שלא היית כאן, אז שכחת איך הנוהל.

<יעל כהן–פארן: בוועדת הפנים שרנו כשחיכינו לאמסלם.

איתן כבל: כאן אנחנו לא שרים – אולי את לא יודעת – אבל מידי יום אנחנו מתחילים בהקראת שיר ישראלי.

עיסאווי פריג': ירושלים של זהב.

איתן כבל: חברים, אני מתייחס לזה ברצינות.

איתן כבל: אמיתי.

איתן כבל: קבעתי נוהל ואני מתייחס אליו בכבוד.

עיסאווי פריג': הדוד מארצות הברית מכתיב לנו את סדר היום, מה לעשות.

איתן כבל: אני אסיים ואחר כך כל אחד יספר את סיפורו האישי ואת ההתחכמות האישית שלו.

איתן כבל: זה בסדר, אני לא נגד, רק שאת זה לקחתי כדבר שאני מוביל בוועדה והוא פותח לי את היום ועושה לי את היום בסבבה.

איתן כבל: אז אנא.

איתן כבל: היום אני אקריא שיר של משוררת צעירה.

איתן כבל: בכל שבוע אנחנו משתדלים שלפחות ביום אחד מבין שלושת הימים יהיה משורר צעיר.

איתן כבל: היום נקרא את השיר של תהילה חכימי, בת 35, משוררת, כותבת ומהנדסת מכונות.

איתן כבל: שיריה וכתביה פורסמו בכתבי עת לשירה והיא זכתה בפרסים, ביניהם פרס ברנשטיין לשנת 2015 על ספרה הראשון "מחר נעבוד", ופרס לעידוד היצירה למשוררים בתחילת דרכם.

איתן כבל: כפי שאמרתי, השיר הזה היה צריך להיות ביום של האלימות נגד נשים, אבל לא יצא לי להקריא אותו באותו יום, אבל לצערנו הוא נכון תמיד, ובוודאי גם היום.

איתן כבל: חוק ההתיישנות, תהילה חכימי חק ההתְישנות לא חל על דם של מת.

איתן כבל: / שנשפך על מדרכה.

איתן כבל: בּיריה.

איתן כבל: או על מדרגות העיריה.

איתן כבל: / חק ההתישנות לא חל על בנין בבעלות.

איתן כבל: / אדם.

איתן כבל: או מדינה.

איתן כבל: או קבוצת רְכישה.

איתן כבל: או חברה בע"מ.

איתן כבל: / חק ההתישּנות לא חל על דם של מת.

איתן כבל: / מפצצה.

איתן כבל: בשוגג.

איתן כבל: או בכונה תחלה.

איתן כבל: / אבל / חל / על הדם שלה / שנשפך על מדרכה.

איתן כבל: או בביתה.

איתן כבל: או באהל.

איתן כבל: או במשרד.

איתן כבל: / או בחדר השנה.

איתן כבל: / חל על דם שמת ונעלם כלא היה.

איתן כבל: / ועל הנשמה הוא חל / על הכאבים כלם הוא חל / חק ההתישנות חל על מי שחיה ".

איתן כבל: זה מתוך "מחר נעבוד", הוצאת טנג'יר.

איתן כבל: הקראתי את השיר והרגשתי את השיר ממש ואת הסיטואציה.

<יעל כהן–פארן: כזה דיכאון כל בוקר?

איתן כבל: כך אנחנו נוהגים מידי יום, ואת מוזמנת לוועדה לשמוע את השירים.

איתן כבל: בוקר טוב לכם.

איתן כבל: אני רוצה להזכיר שהדיון שכותרתו היא: הלקחים מהפסקת אספקת הגז הטבעי ממאגר תמר והתוכנית הלאומית למשק האנרגיה, היה צריך כבר להתקיים כשהאירוע קרה פחות או יותר.

איתן כבל: לצערנו נבצר מהשר להיות נוכח בדיון, מסיבות שאז ציינתי אותן, ונאותתי לדחות את הדיון, אבל דיון הוא אקטואלי.

איתן כבל: בדיוק באותה מידה שהוא היה אקטואלי אז, הוא אקטואלי גם עכשיו והשאלות עדיין עומדות על מקומן.

איתן כבל: ברשותכם, אני רוצה לומר כמה מילים לגבי האופן שבו ננהל את הדיון.

איתן כבל: אני אפשר לשר 20 דקות לומר את דבריו בהקשרים השונים של העניין.

איתן כבל: לאחר מכן אני אאפשר לחברי הכנסת ולאורחים שביקשו.

איתן כבל: אני מאוד מבקש שהדברים ייאמרו בצורה מתומצתת ועניינית, בלי הרצאות, כך שיהיה סיפק בידי השר להשיב בסופו של הדיון בצורה משמעותית ורצינית.

איתן כבל: אדוני השר, כולנו זוכרים את האירוע שהיה בשדה תמר, כפי שאדוני זוכר וכל הנוכחים כאן זוכרים.

איתן כבל: היתה שם תקלה.

איתן כבל: אני מבקש לדעת מה בדיוק היה שם.

איתן כבל: כל אחד נותן את הפרשנות שלו, אני רוצה לדעת בדיוק למה זה קרה.

איתן כבל: דרך אגב, יש יחידת כת"ף חדשה בכנסת שגם הכינה לי כמה שאלות, שאת חלקן אני אשאל כבר עכשיו, ולאחר מכן נבקש תשובות בצורה מסודרת.

איתן כבל: למשל, האם המשרד פעל לפי תוכנית פעולה מתוכננת מראש להתמודדות עם תקלה מסוג זה?

איתן כבל: אם כן – מה כוללת התוכנית?

איתן כבל: התחושה היתה שהאירוע פרץ לכם, זאת אומרת שזה לא מצב שלאחר מכן היתה פעולה מסודרת, אבל אני אשמח לשמוע מאדוני בדיוק את הדברים; האם המשרד ביצע תהליך של תחקור או הפקת לקחים מהתקלה?

איתן כבל: אם כן – מה הן המסקנות?

איתן כבל: האם צפויה השפעה על מחיר החשמל?

איתן כבל: מה ההשפעה על חברת החשמל?

איתן כבל: האם אונית ה-LNG סיפקה את כל צורכי חברת החשמל בתקופת הפסקת האספקה?

איתן כבל: מהי תוכנית הפעולה של המשרד במקרה של תקלה ארוכה יותר?

איתן כבל: האם פעילותן של תחנות הכוח, המפעלים והצרכנים הנוספים תופסק במקרה כזה?

איתן כבל: מה ההשפעה הצפויה על המשק?

איתן כבל: מהם הסיכונים העיקריים שמזהה המשרד לאספקת צורכי האנרגיה של המשק בשגרה ובחירום ומה המענה לסיכונים אלה?

איתן כבל: מה לוח הזמנים הצפוי לפיתוח מאגרי הגז הנוספים?

איתן כבל: כיצד פועל המשרד להגדלת היתרונות והביטחון האנרגטי במשק?

איתן כבל: שאלה אחרונה שאני רוצה לשאול את אדוני:

איתן כבל: הפעלת סעיף 9 בתקנות שעת חירום במשק הגז הטבעי – הסעיף הופעל לראשונה על-ידי שר האנרגיה בתקלה במאגר תמר.

איתן כבל: נשאלת השאלה כיצד הוחלט על הקצאת החלוקה למפעלים הפרטיים, לא למפעלים בעלי חשיבות לאומית?

איתן כבל: מה היו השיקולים שהנחו את השר בהקצאות כפי שהוחלט עליהן.

איתן כבל: ברשותכם, אני רק נותן את הפתיח, כמובן שתהיה לי התייחסות בהמשך.

איתן כבל: אדוני, בבקשה.

יובל שטייניץ: תודה רבה, אדוני היושב-ראש איתן כבל.

יובל שטייניץ: ראשית, אני רוצה להודות לך שהסכמת לדחות את הדיון, כיוון – זה דבר שאתה לא יודע מראש – דווחתי בלילה ונאלצתי למחרת בצהרים להשתתף בהלוויה.

יובל שטייניץ: ביקשתי לדחות את הדיון ולא לקיים אותו בהיעדרי, ואני מודה לך שנעתרת.

יובל שטייניץ: אני גם רוצה לומר שלבוא לוועדה בכנסת ולשמוע שיר על הבוקר, הקראת שיר, וגם הקראת את זה באופן יפה, זה רק מחזק ומשפר את מעמדה של הכנסת לאור דברים אחרים שלא תמיד מחזקים את מעמדו של בית המחוקקים.

יובל שטייניץ: קצת תרבות לא תזיק לנו, רק תועיל.

יובל שטייניץ: לפני שאני אתייחס לתקלה – האמת היא שזה אולי מתייחס לשאלה השלישית שלך – אני רק אציין את מה שאני מניח שרוב האנשים יודעים.

יובל שטייניץ: אתמול היה רגע מכונן, חתמנו על מזכר הבנות עם איטליה, יון וקפריסין בוועידת פסגה בניקוסיה של שרי האנרגיה להקמת צינור הגז הימי, הארוך בעולם, מישראל לאירופה.

יובל שטייניץ: זה בהחלט דבר שנועד להבטיח גם את היכולת לייצא גז לאירופה.

יובל שטייניץ: יש לזה חשיבות אסטרטגית וכלכלית וגם את היכולת לגלות ולפתח עוד מאגרי גז עתידיים, כיוון שכבר היום יש לנו עודפי גז עצומים, גם כשמסתכלים על עשרות שנים קדימה.

יובל שטייניץ: ההסכם הזה הוא היסטורי, הוא בהחלט בעל חשיבות עצומה להמשך התקדמותה של ישראל למדינה חשובה ושחקן חשוב בתחום האנרגיה במגרש האירופי.

יובל שטייניץ: עכשיו לענייננו שלנו, כי המוקד של הדיון כאן הוא התקלה בשדה תמר.

יובל שטייניץ: אני רוצה לומר שני דברים בפתיח ואחר כך אני אבקש מאודי אדירי, המנכ"ל החדש של משרד האנרגיה, שנדמה לי מתארח פה בפעם הראשונה, - - -

איתן כבל: שנייה.

יובל שטייניץ: שנייה כבר.

יובל שטייניץ: הוא נכנס לתפקידו לפני כשבועיים.

<לאה ורון: הוא זכה לברכות בפעם הקודמת.

יובל שטייניץ: נכון, הוא הגיע גם אז.

יובל שטייניץ: אז הוא עוד לא היה מנכ"ל.

יובל שטייניץ: אז אתם מכירים אותו.

יובל שטייניץ: עשינו trade מול האוצר – שאול מול אודי - - -

<יעל כהן–פארן: הצרחה.

יובל שטייניץ: הצרחה.

יובל שטייניץ: נכון, trade, הצרחה, איך שאת רוצה לקרוא לזה.

יובל שטייניץ: אני אומר כך, אדוני היושב-ראש, תקלות קורות.

יובל שטייניץ: התפקיד שלנו כמובן הוא לוודא שיהיו כמה שפחות תקלות ושיקרו כמה שפחות תקלות.

יובל שטייניץ: אבל בעצם אתה נבחן בשני דברים: האחד, במניעת תקנות; השני, בטיפול בתקלות אם וכאשר הן קורות.

יובל שטייניץ: כי אתה לא יכול למנוע לחלוטין לאורך שנים ועשרות שנים תקלות.

יובל שטייניץ: בכל מערכת טכנולוגית, בוודאי מערכת מורכבת כזאת, יש מידי פעם ויכולות להיות תקלות או פגעים אחרים – פגעי טבע, פגעי מלחמה חס וחלילה, פגיעות כאלה ואחרות.

יובל שטייניץ: ולכן השאלה היא כפולה: א.

יובל שטייניץ: מה אתה עושה כדי למזער את הסיכון, את הסיכויים לתקלה; ב.

יובל שטייניץ: וזה לא פחות חשוב, כיצד אתה מתמודד עם תקלה אם וכאשר היא קורית.

יובל שטייניץ: התקלה שקרתה לנו בבוקר שלמחרת ערב ראש השנה היתה תקלה חמורה.

יובל שטייניץ: חמורה מבחינת ההשלכות האפשריות שלה, כי ישראל היום עדיין מסתמכת על מקור גז טבעי אחד משדה הגז תמר, ואסדת גז אחת שמטפלת בגז – אסדת הגז תמר – והתקלה באסדת הגז, שתכף נסביר מה היא היתה, מטעמים בטיחותיים ברגע שהיתה תקלה היה צריך לסגור את כל הזרמת הגז למדינת ישראל.

יובל שטייניץ: רק בתחום החשמל השנה כבר הגענו – ובשנתיים האחרונות אנחנו נחשבים למדינה שהתקדמה הכי מהר בעולם בהכנסת הגז הטבעי לייצור החשמל, החלפת הפחם בגז טבעי – למצב ששני-שלישים מהחשמל ב-2017 מיוצרים בגז טבעי.

יובל שטייניץ: לכן, אם פתאום אין לך גז טבעי, זאת תקלה חמורה, כי פתאום בבת אחת, בשש בבוקר, בחג, שני-שלישים מאספקת החשמל בעצם הופסקה או היתה אמורה להיפסק, כי היא מבוססת על גז טבעי.

יובל שטייניץ: אני מוכרח לומר שהתוצאה, גם מצעדים שתוכננו מראש, היתה בהחלט תוצאה מפתיעה.

יובל שטייניץ: היה משבר במשק האנרגיה, לא היה משבר אנרגיה במדינת ישראל.

יובל שטייניץ: לא היתה הפסקת חשמל אחת.

יובל שטייניץ: התקלה הזאת נמשכה שישה ימים, לא היה שיבוש באספקת החשמל, לא היה שיבוש באספקת הדלקים, כי גז טבעי קשור גם לייצור וחלק מאספקת הדלקים, ומערך האנרגיה של מדינת ישראל הצליח להתמודד עם זה.

יובל שטייניץ: אני יכול לומר לך, משיחות עם שרי אנרגיה אחרים – אם תשאל שר אנרגיה בהולנד או בגרמניה או באנגליה מה יקרה שם אם פתאום ברגע מסוים אין גז טבעי, זה עשוי להסתכם בשיבושים קשים באספקת החשמל עם נזקים של מיליארדים ועשרות מיליארדים, כי אם אין חשמל בחלקים נרחבים של המדינה במשך יומיים, שלושה, שלא לדבר על שישה ימים, זה גם פיקוח נפש, אבל גם הנזק לכלכלת המדינה עשוי להיות אדיר.

יובל שטייניץ: כאן, אני מוכרח לומר, שמראש לא הייתי בטוח שזה יהיה עד כדי כך, אבל כתוצאה ממפקדת חירום שהוקמה מייד, תוך שעות ספורות, במשרד האנרגיה, בשיתוף פעולה של כל הגורמים, ודברים שהוכנו מראש, כולל אותן תקנות שהשתמשנו בהן, שרק כמה חודשים קודם העברנו אותם בממשלה שיהיו מוכנים לאירועים מהסוג הזה; כולל שיפורים במערך הדלקים החילופיים שמאפשר להפעיל תחנות כוח, אם פתאום אין גז, בסולר או בדלקים אחרים – כל הדברים הללו, כולל מילוי של האונייה מראש, כי זה היה במהלך עבודות תחזוקה, אז התכוננו לאפשרות שכשאתה עושה עבודות תחזוקה האפשרות לתקלה היא יותר גבוהה.

שלי יחימוביץ': וכשכל משק החשמל יישען על הגז, מה אז?

שלי יחימוביץ': ובנוסף זה לא יקרה בחג.

יובל שטייניץ: קודם כל, את צודקת, טוב שזה קרה בחג, אבל בכוונה גם עשינו את עבודות התחזוקה בתקופת החגים שבהם הצריכה נמוכה יותר.

<יעל כהן–פארן: ליצמן ידע על זה?

יובל שטייניץ: באמת עבדנו בחג נון-סטופ.

שלי יחימוביץ': בלי לדעת אמרת את המשפט הכי דרמטי עכשיו.

<יעל כהן–פארן: טוב שזו חברה פרטית ולא ממשלתית.

יובל שטייניץ: ההנחיות שלנו היו לעשות את העבודות האלה בתקופת החגים שבה תצרוכת הגז יורדת.

יובל שטייניץ: אני מוכרח להגיד שברגע שהתגלתה התקלה כל העובדים – לא הכרחנו אף אחד – כולל העובדים הדתיים במשרד האנרגיה ובכל הגופים הנלווים התייצבו במהלך החג ובמהלך השישי-שבת, שישה ימים עבדו 24/6, שישה ימים, כל העובדים, כולל העובדים הדתיים של משרד האנרגיה ושל כל החברות הממשלתיות.

יובל שטייניץ: היה ברור לנו שאם חס וחלילה יש הפסקות חשמל, יש הפרעות קשות באספקת החשמל במדינת ישראל, אז גם יש בעיות באספקת המים, אז יש גם פיקוח נפש.

יובל שטייניץ: לא היתה בעיה כלל, וגם לא הכרחנו אף אחד.

יובל שטייניץ: לא היינו צריכים להכריח אף אחד, כל העובדים התייצבו.

שלי יחימוביץ': כל העובדים קיבלו היתר לעבוד בשעות עבודה ומנוחה?

יובל שטייניץ: אני לא יודע, אני מוכן לברר.

יובל שטייניץ: אני אומר כך – חשבתי היום שאתם מביאים לנו את המשאית עם הצל"שים, כי העובדה - -

שלי יחימוביץ': היא בדרך.

שלי יחימוביץ': עצרו אותה בשער פולומבו.

יובל שטייניץ: - - העובדה שהיתה תקלה זו עובדה מצערת.

יובל שטייניץ: העובדה שהיתה תקלה שבאותו יום איבדנו 66%, כי 66% מהחשמל מסופק על-ידי גז טבעי.

יובל שטייניץ: נכון שכבר קודם ירדנו לחצי, אז זה היה כבר פחות חמור, כי כבר קודם התחלנו להחליף.

יובל שטייניץ: בגלל עבודות התחזוקה היינו צריכים לרדת בכמות, אבל אף אחד לא חשב שנגיע לאפס, שפתאום הכל ייעלם.

יובל שטייניץ: העובדה שהיתה תקלה מהסוג הזה, התיקון שלה נמשך שישה ימים, ושישה ימים הצלחנו למנוע כל שיבוש וכל הפרעה וכל פגיעה באזרחי המדינה, בכלכלת המדינה, במשק המדינה, היא לא דבר של מה בכך.

יובל שטייניץ: היא קשורה להכנות שנעשו מראש.

יובל שטייניץ: בהמשך המנכ"ל אודי אדירי יתאר אותן.

יובל שטייניץ: בשנתיים האחרונות הוכנה תוכנית להיערכות חירום של משק האנרגיה, שלא היתה קיימת קודם, ולהגברת הביטחון האנרגטי של ישראל.

יובל שטייניץ: אלה השקעות גדולות, גם במאגרים של דלקים חילופיים, גם בצנרת שמזרימה דלקים חילופיים לחלק מתחנות הכוח, גם בהמון צעדים שכבר ננקטו.

יובל שטייניץ: אבל זה לא מספיק.

יובל שטייניץ: העברנו בקבינט הביטחוני-מדיני תוכנית בעלות של מיליארדים לשלוש השנים הקרובות – תוכנית כזאת לוקחת זמן – לשפר מאוד את כל הביטחון האנרגטי של ישראל, גם לעתות מלחמה, שחס וחלילה הצד השני ינסה לפגוע במערך האנרגי של ישראל, מתוך ידיעה שמים, חשמל, תפקוד של צבא, תפקוד של בתי חולים, תפקוד של מדינה, מסתמך קודם כל על חשמל.

יובל שטייניץ: בלי חשמל גם אין משאבות מים, ואין התפלה ואין מים.

יובל שטייניץ: שום דבר אחר לא יכול לפעול בלי חשמל.

יובל שטייניץ: העברנו בקבינט הביטחוני-מדיני תוכנית להגברה משמעותית של הביטחון האנרגטי.

יובל שטייניץ: לכן אנחנו מצפים שתוך שנתיים, שלוש, נהיה במצב עוד הרבה יותר טוב, כך שאנחנו יכולים להתמודד גם שנגיע ל-80% גז ו-20% אנרגיות חילופיות וכבר לא יהיה פחם בישראל, שזה החזון ארוך הטווח.

יובל שטייניץ: התוכנית הזאת כוללת גם השקעה בדלקים חילופיים, גם בצנרות, גם במערכות חירום, אבל כמובן שחלק ממנה זה הפיתוח של לווייתן וכריש-תנין.

יובל שטייניץ: ברגע שבעוד פחות שנתיים לווייתן אמור להזרים גז, ברבעון האחרון של 2019, כריש-תנין שנה אחריו, יהיו לנו שלושה מאגרי גז שמחוברים למדינת ישראל, עם שלוש אסדות, אז תקלה באסדה אחת, כמו שהיתה בתמר, אתה מקבל גז מהאסדה השנייה, וחס וחלילה בתקלה בשתי אסדות, אתה מקבל גז מהמאגר השלישי.

יובל שטייניץ: לכן הביטחון האנרגטי של ישראל מושתת על שני דברים: קודם כל על פיתוח של שני שדות הגז שהתעכבו במשך שנים ועכשיו הם בפיתוח נמרץ – לווייתן וכריש-תנין – כל אחד עם צינור משלו, כל אחד עם אסדה משלו.

יובל שטייניץ: התקלה היתה באסדה.

יובל שטייניץ: שלוש אסדות, תקלה באסדה אחת, שתי האסדות האחרות ממשיכות לעבוד.

יובל שטייניץ: שנית, מעבר לכך, אנחנו לוקחים בחשבון גם סיכונים של פגעי טבע, רעידות אדמה ומלחמה, מערך גיבוי שיאפשר להפעיל את כל המערך הזה בשעת חירום.

יובל שטייניץ: לכן גם התחנה הפחמית, שאני מפסיק את פעולתה – וכבר הורדנו את הפחם בעשרות אחוזים - אנחנו לא מבטלים אותה, אנחנו לא גורסים אותה, אנחנו משאירים אותה בכוננות שבמקרים כאלה נוכל להפעיל אותה מחדש.

שלי יחימוביץ': אדוני השר, למה צריך החלטת קבינט עכשיו כשיש כבר החלטת ממשלה מ-2013?

יובל שטייניץ: החלטת הקבינט מדברת על מערך גיבוי שלם לתחנות הכוח שלנו.

יובל שטייניץ: זה לא קשור בכלל לנושא הגז, כי השאלה היא מה קורה כשאין גז.

יובל שטייניץ: אז השאלה אם תחנות הכוח שלך יכולות להמשיך לעבוד יומיים, שלושה ימים או גם חודש.

שלי יחימוביץ': כלומר, החלטת הממשלה הנוכחית לא נוגעת לאסדה נוספת או לצינור נוסף או ליתירות כלשהי?

יובל שטייניץ: זה כבר החלטנו במסגרת מתווה הגז.

יובל שטייניץ: מפותחים לווייתן וכריש-תנין וכל אחד מהם מחויב שתהיה לו אסדה משלו.

יובל שטייניץ: זה כבר נעשה.

יובל שטייניץ: אנחנו שואלים מה יקרה אם כשיהיו שלושה מאגרי גז, שלוש אסדות ושלושה צינורות, גם אז אם תהיה תקלה או חלילה וחס מלחמה ופגיעה בחלק ממערך הזרמת הגז, את רוצה להיות במצב כמו שהיינו עכשיו, שאת מסוגלת להפעיל את תחנות הכוח שלנו במערכות חלופיות, בדלקים חילופיים.

יובל שטייניץ: בשביל זה אתה צריך שיהיה לך מספיק דלק במאגרי החירום שלך.

שלי יחימוביץ': זה לא נשמע לך קצת מגוחך?

שלי יחימוביץ': מה יהיה כשתהיה אסדה שלישית, כשאין לך אסדה שנייה.

יובל שטייניץ: זה לא נשמע לי מגוחך בכלל.

יובל שטייניץ: האסדה השנייה כבר בהקמה.

יובל שטייניץ: רק לידיעתך, אחרי שש שנים שזה התעכב, עכשיו זה בהקמה.

יובל שטייניץ: השאלה שלך נשמעת לי מגוחכת.

שלי יחימוביץ': באיזה שלב ההקמה?

יובל שטייניץ: מתקדמת מאוד.

יובל שטייניץ: אמרתי לך שבסוף 2019, לפי תוכניות הזמנים, אסדת לווייתן תתחיל לפעול והגז מלווייתן יתחיל לזרום.

יובל שטייניץ: זה לא סוד, אני חושב שמדינה שלמה יודעת שזה קורה.

יובל שטייניץ: סוף סוף.

יובל שטייניץ: זה היה יכול לקרות, צריך לקרות, אולי ב-2012 או 2013, אבל משום מה ויכוחים אין-סופיים עכבו את הדבר הזה.

שלי יחימוביץ': זה פשוט לא נכון עבודתית.

שלי יחימוביץ': היו בידיכם כל הכלים להורות לפתח את לווייתן, להורות על אסדה שנייה.

יובל שטייניץ: סליחה, שלי, את תדברי בתורך.

יובל שטייניץ: אני קיבלתי את זכות הדיבור עכשיו.

יובל שטייניץ: שלי, העובדה הבסיסית היא שלא רק בתקופתי, גם בתקופת שרי אנרגיה קודמים, זה לא התפתח.

יובל שטייניץ: בזכות מתווה הגז – עד מתווה הגז זה היה תקוע בים – זה סוף סוף זז קדימה, שלא לומר על טס קדימה.

יובל שטייניץ: אי אפשר לעוות את העובדות.

יובל שטייניץ: סוף סוף לווייתן וכריש הם בפיתוח.

יובל שטייניץ: לפני שנתיים הם לא היו בפיתוח.

יובל שטייניץ: הם בפיתוח בזכות העובדה – תקשיבי טוב – שהצלחתי להעביר את מתווה הגז.

שלי יחימוביץ': אתם חתומים על הכישלון הזה.

שלי יחימוביץ': מה, אתה מתהדר בכישלון?

יובל שטייניץ: אני מתהדר בכך שבשנתיים האחרונות הפיתוח של שדות הגז התחיל.

יובל שטייניץ: מי אחראי על הכישלון הזה ומי זרק מפה את חברת וודסייד – אני מוכן להתווכח איתך על זה אחר כך.

איתן כבל: שלי ואדוני השר, סליחה.

איתן כבל: השר צריך לסיים, זה כבר יותר מ-20 דקות.

שלי יחימוביץ': אבל אתה עם שטייניץ, הוא לא יסיים.

יובל שטייניץ: את לא עוזרת לי לסיים.

איתן כבל: בגלל זה אני מנסה לעצור אותך, כדי שלא נגיע ופתאום השעון יצלצל.

יובל שטייניץ: אתה לא רק עם שטייניץ, אתה גם עם יחימוביץ, והיא לא מסייעת לי לסיים.

יובל שטייניץ: אני חושב שלפעמים צריך להגיד גם מילה טובה.

יובל שטייניץ: היתה פה תקלה חמורה, הפסקה מוחלטת של אספקת הגז, עמדנו בה בהצלחה בתקלה הזאת.

יובל שטייניץ: זה לא דבר מובן מאליו.

יובל שטייניץ: עמדנו בה בהצלחה בין השאר בגלל ההכנות שכבר נעשו בשנה וחצי האחרונות.

יובל שטייניץ: כפי שאמרתי, מאחר שאנחנו לוקחים בחשבון לא רק תקלות טכניות-הנדסיות, אלא גם איומי מלחמה וגם אפשרות של איומי טבע, כמו רעידות אדמה או פגעים אחרים, לפני כשנה העברנו בקבינט תוכנית מרחיקת לכת שעלותה הכוללת היא מיליארדי שקלים, לשלוש השנים הקרובות, לחזק את הביטחון האנרגטי של כל מערך ייצור החשמל בשעת חירום, כולל באירועים מלחמתיים.

יובל שטייניץ: התוכנית הזאת כבר החלה להתבצע, אבל היא תושלם תוך שנתיים-שלוש.

יובל שטייניץ: אני אבקש מאודי אדירי לתאר את התקלה ואת הצעדים שננקטו מראש ובדיעבד להתמודד איתה.

איתן כבל: ברשותך, אני מברך אותך שוב, אודי אדירי, על כניסתך לתפקיד.

איתן כבל: אני מאחל לך בהצלחה, אנחנו מאחלים לך בהצלחה.

איתן כבל: אני מבקש, בשונה מהשר, שנחזור לתוך האטמוספירה.

איתן כבל: אני לא אומר את זה כביקורת, כי נתת את הדברים מעל.

איתן כבל: אני מבקש ממך את סיפור הדרך, מהרגע שזה מתחולל.

איתן כבל: תנסה ללכת איתנו במהירות, צעד אחר צעד, ואז גם לענות איך הדברים טופלו.

עיסאווי פריג': ברשותך, איתן, אני גם רוצה לדעת לגבי הרכבי הייצוא, שאנחנו עוסקים בזה - - -

יובל שטייניץ: היום אין כמעט ייצוא גז.

יובל שטייניץ: יש מעט מאוד ייצוא לירדן, בדרום ים המלח, אבל זה שולי שבשולי.

יובל שטייניץ: הייצוא לירדן, שיהיה הייצוא המשמעותי הראשוני, יחל תוך שנתיים.

שלי יחימוביץ': בכל מקרה, זה היה כלול במכסה שרשומה על שם ישראל.

<אודי אדירי: בוקר טוב, ננסה להיות תכליתיים ויעילים.

<אודי אדירי: תקלה באסדת תמר – רקע קצר מאוד – היום כל צורכי הגז הטבעי של ישראל מסופקים ברובם המכריע ממאגר אחד, שיש לו אסדה אחת, זה מאגר תמר.

<אודי אדירי: יש אוניית LNG שביכולתה לספק כמות מוגבלת של גז למשך זמן מוגבל והיא מקור גז נוסף של גז מיובא.

<אודי אדירי: פיתוח מאגרים נוספים – כפי שציין השר, לווייתן צפוי להתחבר לחוף בדצמבר 2019, הוא נמצא בתהליכי פיתוח.

<אודי אדירי: לכריש-תנין נמצא אושרו תוכניות הפיתוח והוא אמור להתחבר לחוף, אנחנו מקווים, ב-2020.

<אודי אדירי: כבר השנה 95% מהחשמל בישראל מיוצר בגז טבעי, כשהיתרה – ברובה המכריע – מיוצרת מפחם ובחלקה הקטן כרגע, לצערנו, מאנרגיות מתחדשות.

איתן כבל: לצערנו שזו רק הכמות, לא לצערנו שזה מאנרגיות מתחדשות.

איתן כבל: הפרוטוקול לא מבין תמיד מה מתכוונים.

<אודי אדירי: בוודאי.

<אודי אדירי: חזון השר לשנת 2030 הוא שמשק האנרגיה יבוסס כולו על גז טבעי ואנרגיות מתחדשות.

<אודי אדירי: כמובן שהדברים הא בהא תליא.

<אודי אדירי: לא ניתן להגיע ל-100% ללא פחם כל עוד מאגר כריש-תנין ומאגר לווייתן לא מחוברים לחוף, כל אחד מאגר נפרד, אסדה נפרד וצינור נפרד.

יובל שטייניץ: אני רק אדגיש שהחזון של 2030, שאנחנו עובדים עליו עכשיו, זה אומר שב-2030 אין יותר זיהום אוויר בישראל מדלקים.

יובל שטייניץ: אין פחם, אין דלק, כל תחנות הכוח, כל התעשייה, וגם מתחילים בתחבורה לעבור או לגז טבעי או אנרגיות מתחדשות או חשמל, שבסוף מיוצר גם בגז טבעי.

יובל שטייניץ: אין יותר פחם, אין דיזל, אין סולר, אין דלק, אין בנזין.

יובל שטייניץ: כמו שממשלת הולנד החליטה שמ-2030 גם בתחבורה עוברים לאנרגיות נקיות, כך גם אנחנו באותו חזון.

דב חנין: רק לפרוטוקול, אני רוצה להדגיש שזיהום מגז הוא כמובן נמוך יותר מאשר זיהום מפחם ומנפט, אבל עדיין יש זיהום אוויר מגז.

עיסאווי פריג': אנחנו נחיה עם זה, זה בסדר.

עיסאווי פריג': אנחנו רוצים להגיע לחזון הזה.

<אודי אדירי: אני אציין שבהקשר הזה בין 2030 לבין מה שקורה היום יש תחנות ביניים שעליהן הכריז כבר השר והמשרד עובד.

<אודי אדירי: בשנת 2022, עם חיבור לווייתן וכריש-תנין, בכוונתנו לקחת קרוב ל-40% מיכולת הייצור בפחם ולהפוך אותה לייצור בגז.

<אודי אדירי: תקלה באסדת תמר – השקף שמוצג מרכז בקצרה את כל מה שקרה.

<אודי אדירי: ראשית, צלחנו משבר חמור במשק האנרגיה תוך אספקת חשמל רציפה לכלל אזרחי ישראל.

<אודי אדירי: במסגרת פעילות תחזוקה שתוכננה מראש באסדת תמר, אירעה תקלה שחייבה את השבתת אספקת הגז הטבעי.

איתן כבל: אודי, נשמה, אני יודע לקרוא פחות טוב ממך - - -

<אודי אדירי: אבל אלה הפרטים.

איתן כבל: ברשותך, אני לא רוצה הקראה, אלא תגיד לי שביום זה וזה, שעה זאת וזאת, קיבלנו את ההודעה על התקלה במאגר תמר, ומאותו רגע איך זה מתבצע.

<אודי אדירי: אין בעיה.

<אודי אדירי: סיפור הדרך הוא כזה: למעשה, בעקבות צורך בפעילות תחזוקה, התגלה צורך בפעילות תחזוקה משמעותית באסדת תמר.

<אודי אדירי: מכיוון שפעילות תחזוקה מחייבת השבתה של חצי מהאסדה, ומכיוון שפעילות תחזוקה היא תמיד עת בה יכולות לקרות תקלות נוספות, היא זמן רגיש בפעילות האסדה, היא זמן מיוחד, קבע המשרד שפעילות התחזוקה תהיה בחגים שבהם צריכת הגז נמוכה יותר, ולכן אם תהיה תקלה – השפעת התקלה תהיה ניתנת להכלה.

<אודי אדירי: לכן פעילות התחזוקה נקבעה ל-21 בספטמבר, תחילת התחזוקה.

<אודי אדירי: זה מועד שעליו התעקש המשרד, כדי להבטיח יכולת התמודדות טובה.

<אודי אדירי: במהלך פעילות התחזוקה, כבר בתחילתה, נתגלתה תקלה.

<אודי אדירי: התקלה היתה תקלה בצינור שמשמש לריקון הגז מהאסדה, ולכן מטעמי בטיחות נדרשה השבתת האסדה כבר בסמוך למועד תחילת התחזוקה.

<אודי אדירי: לכן ב-21 בספטמבר למעשה עצרה אספקת הגז הטבעי למשק מאסדת תמר, בעקבות החלטה שלקח המשרד מטעמים בטיחותיים.

<אודי אדירי: מיד נכנסנו לנוהל – בהמשך נפרט עליו קצת יותר – חירום במשק הגז הטבעי, שבמהלכו מצד אחד חברת נובל נערכה לתיקון מהיר ככל האפשר של התקלה, ואכן התקלה תוקנה תוך שישה ימים, בין היתר עם צורך בהטסת חלקים מחו"ל וכל הפרוצדורות המורכבות הללו.

<אודי אדירי: תיקון התקלה ארך שישה ימים.

<אודי אדירי: בששת הימים האלה לא היתה אספקת גז למשק מאסדת תמר.

<אודי אדירי: כל אספקת הגז למשק היתה מאוניית ה-LNG, שכאמור מאוד מאוד מוגבלת.

<אודי אדירי: ב-27 בספטמבר נסתיים תיקון התקלה ואסדת תמר חזרה לתהליך התחזוקה שתוכנן מראש.

<אודי אדירי: צריך לציין שחרף התקלה תהליך התחזוקה הסתיים כראוי, במועד שתוכנן מראש, ב-10 באוקטובר.

<אודי אדירי: החל מ-10 באוקטובר חזרה למעשה אסדת תמר לפעולה מלאה של אספקת 100% מכמות הגז למשק.

<אודי אדירי: זה התקציר.

<אודי אדירי: אני עובר לשקף של ההיערכות.

<אודי אדירי: ההיערכות נעשתה בשני מישורים – השר הסביר, אני אסביר את זה בצורה קצת יותר מסודרת או על-פי לוחות זמנים.

<אודי אדירי: המשרד עשה היערכות בשני היבטים: היערכות מקדימה לאירוע חירום במשק הגז.

<אודי אדירי: אירוע חירום במשק הגז יכול להיות תחזוקה שמדרדרת לתקלה, יכול להיות גם אירוע מלחמה או רעידת אדמה.

<אודי אדירי: במסגרת הזאת, בשנה האחרונה – אלה דברים שאני מכיר בעיקר מהצד השני, ממשרד האוצר – הממשלה, בהובלת המשרד, קיבלה שתי החלטות מאוד מאוד משמעותיות.

<אודי אדירי: ההחלטה הראשונה בקבינט המדיני-ביטחוני עסקה באבטחת הביטחון האנרגטי של מדינת ישראל, והיא שאלה את השאלה הבאה: איך המשק הזה מתפקד כשאין גז.

<אודי אדירי: תחנות הכוח במדינת ישראל ברמה הטכנולוגית, ברובן המכריע, לא במאה אחוז, יודעות לעבוד בדלק חליפי, סולר או מזוט.

<אודי אדירי: הוא יקר יותר, הוא מזהם יותר, אבל הוא מאפשר ייצור חשמל.

<אודי אדירי: מה שנדרש זה להבטיח שהדלקים יזרמו באופן תקין.

<אודי אדירי: לכן הממשלה החליטה, בהובלת המשרד, על הגדלה משמעותית של מלאי הדלקים לחירום.

<אודי אדירי: לא נפרט כאן את הכמויות, זו החלטה שהיא מסווגת "סודי", אבל הגדלה משמעותית של מלאי הדלקים.

<אודי אדירי: הדבר השני הוא שדרוג תשתית הולכת הדלקים, כדי שהדלקים יוכלו להגיע לכל תחנות הכוח בצנרת ולא במשאיות.

<אודי אדירי: היקף ההחלטה, כפי שציין השר, הוא מיליארדי שקלים.

יובל שטייניץ: זו פעם ראשונה בתולדות ישראל שהממשלה או הקבינט הביטחוני-מדיני מאשר תוכנית והממשלה משקיעה מיליארדי שקלים כדי לחזק את הביטחון האנרגטי גם בשגרה וגם בשעת חירום או מלחמה.

<אודי אדירי: ההחלטה השנייה היא החלטת ממשלה לגבי שעת חירום במשק הגז הטבעי.

<אודי אדירי: ההחלטה הזאת נועדה להבטיח מראש את הכללים שבהם משק הגז יתנהל ואת סמכויות השר בהקשר הזה באירוע של תקלה.

דב חנין: מתי התקבלה ההחלטה הזאת?

<אודי אדירי: ההחלטה התקבלה בממשלה באפריל 2017.

דב חנין: ומתי היתה הכרזה על מצב חירום?

<אודי אדירי: על מצב החירום הוכרז עם תחילת עבודות התחזוקה בספטמבר.

דב חנין: עוד לפני התקלה?

<אודי אדירי: בשל התחזוקה.

<אודי אדירי: התכלית של ההחלטה הזאת היא להבטיח כמה דברים: א', כמובן, שהמשק יפעל בצורה מיטבית בשעת חירום.

<אודי אדירי: אני אגיד פה דבר נוסף – כשאנחנו רוצים לפתח מאגרים נוספים, וחלקם מאגרים קטנים כמו כריש-תנין, ההחלטה הזאת דואגת להבטיח את הפעילות התקינה וגם את הפעילות התקינה של צרכני מאגרי הגז הקטנים בשעת חירום, ולכן היא צופה פני עתיד.

<אודי אדירי: ההחלטה התקבלה באפריל 2017.

<אודי אדירי: הדבר השני שהמשרד עשה זה היערכות ספציפית לפעילות התחזוקה, ואת זה חשוב מאוד להגיד.

<אודי אדירי: קודם כל, המועד אינו מקרי.

<אודי אדירי: התחזוקה נקבעה למועד בו צריכת החשמל נמוכה.

<אודי אדירי: פעילות תחזוקה שמחייבת ירידה ל-50% באספקה במשך שלושה שבועות אינה פעילות רגילה, היא לא קורית כל יום, ולכן המועד שלה כוון מראש.

<אודי אדירי: המועד תואם עם כל הגורמים הרלוונטיים במשק – חברת חשמל, יצרני החשמל הפרטיים, חברות הדלק, מלאי ה-LNG .

<אודי אדירי: כלומר, תוכנן מראש שהאונייה תעמוד שם מלאה בזמן.

<אודי אדירי: ניתנו הוראות ליצרני החשמל למלא את מלאי הדלקים החלופיים שברשותם.

<אודי אדירי: כאמור, כפי שציין חבר הכנסת חנין, השר הכריז על מצב חירום במשק הגז הטבעי כבר עם תחילת עבודות התחזוקה, כדי להבטיח שתפעול משק הגז הטבעי יהיה מיטבי ויהיה בשליטה מרכזית ומתוכננת של משרד האנרגיה.

עיסאווי פריג': למה השר החליט על מצב חירום בתחילת הפעילות כשהוא עוד לא ידע שהולכת להיות תקלה רצינית?

עיסאווי פריג': הוא לא ידע מראש, אז למה הכריז?

<קריאה: אולי הוא ידע.

<אודי אדירי: חבר הכנסת עיסאווי, התשובה מאוד פשוטה – באותן התקנות שהממשלה העבירה מוגדר מהו מצב חירום במשק הגז.

<אודי אדירי: ירידה של 50% - וזה דבר שהיה צפוי – בתפקוד של אסדת הגז היחידה במשק הוגדר מראש כקריטריון שהינו אירוע חירום במשק.

<אודי אדירי: זה קריטריון שמחייב עכשיו לחשוב טוב טוב איך מחלקים את הדלקים במשק, את הגז והסולר שיש, בצורה כזאת שפעילות המשק תהיה מיטבית.

<אודי אדירי: בימים כתיקונם המשרד לא עוסק בזה, יש הסכמים, יש אלמנטים כלכליים, והמשק מתנהל על-פי החוזים הקיימים במשק, אבל במצב חירום יש יכולת להתערב על מנת להבטיח את צורכי הביטחון האנרגטי, שלפעמים גוברים על הפעילות הרגילה של חוזי הגז.

<אודי אדירי: ניהול האירוע התקלה – למעשה נקבע עיקרון מנחה לפיו אנחנו רוצים להבטיח אספקת חשמל סדירה לכל האזרחים, לכל המפעלים, לכל משק האנרגיה במדינת ישראל.

<אודי אדירי: זה לא דבר טריוויאלי כש-65% מהאספקה מקורה בגז טבעי.

<אודי אדירי: הוקם חמ"ל במשרד האנרגיה בהשתתפות מינהל הדלק והגפ"ם, רשות הגז הטבעי, רשות החשמל, חברת החשמל, תש"ן, קצא"א, המשרד להגנת הסביבה, משרד הכלכלה, רח"ל, משרד ראש הממשלה.

<אודי אדירי: כל הגורמים היו און-ליין בתוך התהליך הזה.

<אודי אדירי: תפקיד החמ"ל היה קודם כל לנהל הקצאת דלקים חלופיים.

<אודי אדירי: כלומר, לראות שהדלקים החלופיים במשק מוקצים באופן הנכון ביותר להבטחת הביטחון האנרגטי מחד ופעילות המשק לצד זה; הזרמה ושינוע דלקים לתחנות הכוח ולמפעלים.

<אודי אדירי: אנחנו עובדים על כך שכל תחנות הכוח יהיו מחוברות בצנרת, אבל עדיין אלה לא פני הדברים נכון להיום ולכן נדרש לנהל את הדבר הזה; ניהול הביקושים במשק הגז הטבעי; מעקב אחר תיקון התקלה ועדכון הציבור באופן שוטף אחר הדבר הזה.

<אודי אדירי: אנחנו סבורים ששיתוף הפעולה של כלל גורמי הממשלה עם המשרד היה יוצא מן הכלל, זה הרשויות השונות, המשרדים השונים והחברות הממשלתיות וגם הגופים הפרטיים שפועלים מתוקף רישיון במשק האנרגיה.

<אודי אדירי: שיתוף הפעולה המצוין הזה הוא זה שאפשר למשרד להוביל את המהלך.

<אודי אדירי: סיכום – לאורך התקלה נשמרה אספקת חשמל סדירה לכל אזרחי ישראל.

<אודי אדירי: המשרד הקים ועדת בדיקה שבוחנת את האירוע על כל האלמנטים שלו, את כל נושא פעילות האסדה, אירוע התחזוקה והתקלה.

<אודי אדירי: הוועדה צפויה לסיים את עבודתה בתחילת 2018.

<לאה ורון: ואתם כמובן תעבירו את התוצאות לוועדה.

יובל שטייניץ: נשמח לבוא להציג.

<אודי אדירי: אנחנו כמובן נעביר את התוצאות באופן גלוי ושקוף ונשמח גם להציג אותם בפני הוועדה.

<אודי אדירי: מעבר לזה, המשרד גם מסכם את אופן הפעולה שלו עצמו באירוע, וכבר היום יש לנו סיכום משרדי של הדבר הזה.

<אודי אדירי: הומחשה מאוד חשיבות ההיערכות לשעת חירום והומחש שיש צורך להשלים את המהלכים עליהם החליטה הממשלה, כי צריך להגיד שהאירוע גם יכול להיות קשה יותר.

<אודי אדירי: אירוע כזה יכול לקרות בשעת חירום ביטחונית, וכמובן שאז הדברים הם יותר מורכבים.

<אודי אדירי: עלות הדלקים למשק – כמובן שהתקלה עצמה גרמה לכך שבשעת התקלה, בששת ימי התקלה, היתה צריכה מוגברת של דלקים, שהם גם מזהמים יותר וגם יקרים יותר, לא כפי שתוכנן מראש.

<אודי אדירי: העלות העודפת של הדלקים שנשרפו בימי התקלה היא כ-115 מיליון שקלים.

<אודי אדירי: זה בעיקר העלות של הסולר, שהוא דלק יקר יותר מגז טבעי.

<אודי אדירי: צריך לציין שרוב העלות הזאת נובעת מהמיסוי שקיים על הסולר.

עיסאווי פריג': זה לא גפ"ם?

<אודי אדירי: לא.

<אודי אדירי: יכול להיות שבשוליים במפעלים מסוימים השתמשו גם בגפ"ם, אבל מבחינת משק החשמל העלות העודפת היא 115 מיליון שקלים, רובם המכריע זה תשלום של בלו.

<אודי אדירי: הסולר, בצדק, מוטל עליו בלו, הוא דלק מזהם יותר.

איתן כבל: אודי, אני רוצה שתרשום לעצמך שתי שאלות שעדיין לא עניתם: שאלה אחת, האם זה הושת על הצרכנים וכיצד העניין הזה טופל?

איתן כבל: אני רוצה להזכיר שהיתה גם התכתבות לגבי העניין הזה.

איתן כבל: נושא שני, שגם הוא חשוב – האם היתה תוכנית מסודרת לחלוקת הגז למפעלים פרטיים?

איתן כבל: כלומר, איך היתה ההחלטה למה זה מקבל לפני אחר.

איתן כבל: שלי, בבקשה.

שלי יחימוביץ': האמת היא שלא התכוונתי להתייחס לסוגיית הייצוא, אבל כיוון שאתה פתחת בזה, אדוני השר, אני אתייחס, ואני אשאיר את סוגיית התקלה עצמה, התיקון שלה, היתירות, האסדה השנייה והצינור, לחבריי שבוודאי ידברו על הדבר הזה.

שלי יחימוביץ': בדקתי ביומן, ישבנו כאן לפני שנתיים בדיוק, באותה ועדה, לא בדיוק בפורום כזה, ממש בסוף נובמבר 2015, ודיברנו על כך שכל מתווה הגז, שכל כולו, לרבות הפעלת סעיף 52, מתבסס על הצורך האסטרטגי החיוני למדינת ישראל לייצא למצרים, שאם לא כך ייפגעו יחסינו עם החזקה והחשובה שבבעלות בריתנו.

שלי יחימוביץ': לקחו אותי לתדרוכים במל"ל להסביר לי עד כמה זה חיוני ועד כמה בלי זה היחסים עם מצרים יתנתקו.

שלי יחימוביץ': לפני שנתיים כבר ידענו על שדה זוהר.

שלי יחימוביץ': ישב כאן יוסי לנגוצקי ואמר: חבר'ה, שדה זוהר הולך לספק גז בכמויות אדירות כאלה, שמצרים מגחכת עלינו ואין לה שום צורך בייצוא הגז מישראל.

שלי יחימוביץ': הכל היה ברור וגלוי, וההיקפים של שדה זוהר היו גלויים וברורים, ובכל זאת ישבנו כאן וכל מתווה הגז שיהיה קבוע בהבטחת מחיר מופקע למונופול הגז.

שלי יחימוביץ': זו פעם הראשונה בהיסטוריה – אתה מדבר על הרבה אירועים היסטוריים – שמציגים מחיר גבוה במיוחד, והכל נשען על אותו סעיף ביטחוני-אסטרטגי של יחסינו עם מצרים.

שלי יחימוביץ': והנה, אנחנו עומדים היום ואתה מספר, ואני מניחה, השר שטייניץ, שאתה מודע לכמה מופרך זה נראה היום.

שלי יחימוביץ': לכן אני מניחה שהנסיעה הטקסית הזאת לחתום על ההסכם עם אירופה, שכולנו יודעים שמדובר בפרויקט שגם הנדסית וגם כספית הוא בלתי אפשרי, והסיכוי שתהיה פה תעלת ימים בתוך שנה - - -

יובל שטייניץ: האיחוד האירופי חושב שהוא מאוד אפשרי ומאוד כדאי.

יובל שטייניץ: אתמול הוא הצהיר על זה.

יובל שטייניץ: אבל אולי את יודעת יותר טוב מהאיחוד האירופי.

שלי יחימוביץ': אני מניחה שאם עכשיו תגיד שתעלת הימים תהיה גמורה בתוך שנה, זה יהיה פחות - - -

יובל שטייניץ: לא דיברתי על תעלת הימים.

יובל שטייניץ: אתמול נציב האנרגיה של האיחוד האירופי הודיע שהפרויקט הזה הוא חיוני מבחינת אירופה ושהם תומכים בו במאה אחוז.

יובל שטייניץ: אז את חושבת שזו פנטזיה, בסדר, חשבת שגם מתווה הגז הוא פנטזיה.

שלי יחימוביץ': לא חשבתי שמתווה הגז הוא פנטזיה - - -

יובל שטייניץ: דרך אגב, לגבי מצרים - - -

איתן כבל: סליחה, חברים, עכשיו זה לא ועידת מפלגת העבודה, כל אחד חוטף מיקרופון.

איתן כבל: אתה דיברת באריכות רבה - - -

יובל שטייניץ: ושלי הפריעה.

יובל שטייניץ: מותר גם להעיר הערת ביניים.

יובל שטייניץ: אין זכויות שוות פה.

איתן כבל: איך אומרים, אתה כבר מתעופף שוב על התהליך.

יובל שטייניץ: אם יורשה לי אחר כך הערה על השיחה עם שר הנפט המצרי.

איתן כבל: אין לי בעיה, ספר אחר כך את כל הסודות מהבית.

שלי יחימוביץ': קיבלנו חצאי דיווח על השיחה שלך עם שר הנפט המצרי והבנתי שקיבלת צפירת הרגעה, ושמצרים בכל זאת, למרות שדה זוהר, ממש ממש זקוקה למיצוי - - -

יובל שטייניץ: זו גם ההערכה של כל המומחים, וזו גם ההערכה של מצרים עצמה.

שלי יחימוביץ': אין שום ספק, מצרים ממש ממש זקוקה לגז הזה.

יובל שטייניץ: אבל אולי את יודעת יותר טוב משר האנרגיה המצרי.

איתן כבל: אתה יכול אולי לשים פלסטר על הפה במקום על העיניים, כמו שההוא שם.

איתן כבל: בחייאת דינאכ, די.

איתן כבל: אתה שר, אתה לא קורא עכשיו קריאות ביניים כמו חבר כנסת מהשורה.

עיסאווי פריג': הוא בא מהאנרגיה, והאנרגיה חייבת לבוא לידי ביטוי.

שלי יחימוביץ': אני רוצה לדעת אם אכן אתה על סף נסיעה למצרים לחתום על הסכם לייצוא גז מישראל?

שלי יחימוביץ': האם מדובר על הסכם ממש או על איזשהו סוג של הצהרת עקרונות אמורפי?

שלי יחימוביץ': על איזה כמויות של גז מדובר?

שלי יחימוביץ': לאיזה פרק זמן?

שלי יחימוביץ': באיזה מחיר?

שלי יחימוביץ': וגם שאלת השאלות – מצרים מוכנה לחתום איתנו על הסכם לייצוא גז בלי הוויתור של חח"י על החוב של הבוררות על סך של קרוב ל-2 מיליארד דולר?

שלי יחימוביץ': יש הסכמה כזאת?

שלי יחימוביץ': התקבלה הסכמה כזאת?

שלי יחימוביץ': כלומר, ויתרנו על החוב המצרי ואנחנו הולכים לחתום איתם על הסכם?

שלי יחימוביץ': אני רוצה להבין את הסוגיה הזאת.

שלי יחימוביץ': אנחנו יודעים שבמידה רבה מסקנות ועדת צמח הם סוג של נייר עבודה, וגם אתם מתייחסים ברצינות רבה מאוד, ובוודאי שבכל המכלול של מתווה הגז והסכמי הגז וכל מה שמתרחש עם הגז הסוגיה הביטחונית והאסטרטגית היא משמעותית.

שלי יחימוביץ': הנציג היחיד שייצג את העמדה הביטחונית והאסטרטגית בוועדת צמח היה אבריאל בר-יוסף, שהיום אנחנו כבר יודעים – מוגש נגדו כתב אישום – שהוא היה מעורב בניגוד עניינים חריף, היה מעורב פלילית, ככל הנראה קיבל כסף על "עבודתו", במירכאות כפולות ומכופלות, בוועדת צמח.

שלי יחימוביץ': הידיעה הזאת שהשותף הבכיר בוועדת צמח היה אדם מושחת ולכאורה ייצג את האינטרסים הביטחוניים של מדינת ישראל באמצעות המל"ל, היא לא מאיינת לחלוטין את כל המסקנות של ועדת צמח?

שלי יחימוביץ': היא לא מטילה צל כבד של שחיתות על כל הוועדה הזאת?

איתן כבל: תודה, שלי, שאלה טובה.

שלי יחימוביץ': והאם לא עולות בראשך מחשבות הרהור ופקפוק שאולי היו פלילים מעורבים בכל המהלכים האלה בענייני הגז, בלי שאתה – אני לא חושדת בך, אתה אדם ישר מאוד – בלי ידיעתך?

איתן כבל: תודה.

איתן כבל: ד"ר אריה ונגר, אדם טבע ודין, בבקשה.

<ד"ר אריה ונגר: תודה רבה על הדיון ותודה לשר.

<ד"ר אריה ונגר: אני רק רוצה לציין, בקצרה, שהגדלת החוסן והביטחון האנרגטי של מדינת ישראל תלויים בעוד כמה דברים.

<ד"ר אריה ונגר: כל הפניות להגדיל את החוסן מגז הן חשובות, אבל יש שני צדדים להגדלת החוסן – צד הייצור וצד הצריכה.

<ד"ר אריה ונגר: בצד הייצור, כמו שציין השר, יש יעד שאפתני, או אולי לא מספיק שאפתני, אבל יעד נכבד לאנרגיות מתחדשות.

<ד"ר אריה ונגר: אנחנו יודעים, כפי שציין המנכ"ל, שהוא לא מתקדם כל כך יפה.

<ד"ר אריה ונגר: בקשתי היא שתהיה איזושהי מערכת ניטור ובקרה על ההתקדמות ביעדים ודיווח לכנסת, דיווח לציבור, על מידת העמידה ביעדים.

<ד"ר אריה ונגר: בצד של הצריכה, היתה צריכה להיות תוכנית לאומית להתייעלות אנרגטית, ויש לנו על זה עתירה.

<ד"ר אריה ונגר: אנחנו יודעים שיש דיונים לקראת קבלה של תוכנית כזאת, אבל אנחנו חוששים שהיא לא תהיה טובה מספיק.

<ד"ר אריה ונגר: אנחנו יודעים שיש ניגוד עניינים מובנה בין צרכני החשמל שמעוניינים למכור כמה שיותר חשמל ולהפעיל את התחנות כמה שיותר, ובין צורכי המשק, שזה לחסוך ולהתייעל.

<ד"ר אריה ונגר: לכן אנחנו הצענו מנגנון ונשמח אם יתקיים דיון בנושא הזה.

איתן כבל: יתקיים דיון על התוכנית האנרגטית.

<ד"ר אריה ונגר: מנגנון לשילוב.

<ד"ר אריה ונגר: מנגנון לא רק של תמרוץ או הלוואות, כמו שיש בתוכנית הממשלתית, אלא שילוב של חיוב יצרני החשמל בתוכניות להתייעלות אנרגטית בשילוב עם החזר הוצאות ותמרוץ.

יובל שטייניץ: אתה מדבר על יצרני החשמל או צרכני החשמל?

<ד"ר אריה ונגר: יצרני החשמל שרוצים למכור כמה שיותר חשמל.

<ד"ר אריה ונגר: מתוקף העיקרון של המזהם – משלם, לחייב אותם גם לבצע פרויקטים של התייעלות.

<ד"ר אריה ונגר: הנקודה השלישית, בתקלות כאלה, כמו שקרו – ואני יודע שבשנים קודמות היתה תקלה בלווייתן, עוד לפני שהיא מספקת גז למשק, תקלה של דליפה של שלושה חודשים – יש דליפות מאוד משמעותיות לאוויר.

<ד"ר אריה ונגר: אנחנו יודעים שמעבר לתקלות יש גם איבודים בצנרת, יש דיווחים – מחקרים מדעיים – שעד 3% מהגז שנשאר לא מגיע לצרכנים והולך לאיבוד בדרך.

<ד"ר אריה ונגר: היינו מבקשים, כחלק מוועדת החקירה וחלק מהבדיקה, גם לדווח לוועדה ולציבור מה המשמעות הסביבתית ומה הכמויות שדלפו.

<ד"ר אריה ונגר: החשש שלנו שזה מאיין את כל החיסכון בפליטות שיש מהפרויקטים.

איתן כבל: תודה.

איתן כבל: אני רק מבקש שתעביר אלינו פנייה מסודרת.

איתן כבל: חבר הכנסת דב חנין, ולאחר מכן – אלי בריף מארגון מגמה ירוקה, וחברת הכנסת יעל כהן-פארן.

דב חנין: תודה לך, אדוני היושב-ראש, תודה על הדיון החשוב הזה.

דב חנין: אדוני השר, אני חייב לומר לך בצער שהדיון הזה מחזיר אותנו לכל הוויכוחים הגדולים שהיו סביב מתווה הגז.

דב חנין: אני כבר אקדים את המאוחר ואגיד לך בצער עוד יותר גדול שבכל הוויכוחים האלה אני מרגיש שצדקתי מאוד, ואני מרגיש צער גדול על כך שהעמדות של הביקורת שלנו, שנשמעו גם כאן בוועדה הזאת, לא נשמעו בזמן ולא הובילו לשינוי הדרוש.

דב חנין: כרגע אני שם בצד את הוויכוח הכלכלי על מחיר הגז.

דב חנין: זה ויכוח מאוד מאוד גדול, אבל הוא לא שייך לדיון הזה.

דב חנין: הזכירה חברת הכנסת יחימוביץ את הוויכוח בסוגיית הייצוא.

דב חנין: יש ויכוח, והוויכוח הזה קיים, מה עדיף – אם לייצא גז או לתת עדיפות לצורכי המשק הישראלי.

דב חנין: אני חוזר ואומר, מדינת ישראל, עם צורכי האנרגיה ורמת הבעייתיות שלה בתחום האנרגיה, חייבת להבטיח קודם כל את צורכי המשק הישראלי, לפני ייצוא למצרים ובוודאי לפני ייצוא לאירופה.

דב חנין: לכן אני אומר, לפני שאתם מקדמים צינורות גז לאירופה, תייצרו צינור נוסף לישראל.

דב חנין: אנחנו עדיין תלויים בצינור אחד.

דב חנין: זה היה נושא שלישי של ויכוח – נושא הביטחון האנרגטי.

דב חנין: כשביקרנו את מתווה הגז, אחת הנקודות המרכזיות, שעליהן חזרתי והתעכבתי, היתה העובדה שהמדינה לא מחייבת לוח זמנים מהיר מאוד להתקנת צינור גז נוסף ליבשה.

דב חנין: התקלה שהיתה הפעם היתה לא בצנרת, לא בצינור, אבל תקלה יכולה להתרחש בכל אחת מהחוליות של המערכת, ואנחנו מבינים עד כמה המערכת הזאת היא רגישה.

דב חנין: הדבר הכי מהיר שצריך לעשות זה לייצר עוד צינור.

דב חנין: אני בהחלט בעד לפתח במהירות גם את מאגר לווייתן.

דב חנין: דרך אגב, גם כאן אנחנו ביקרנו את לוח הזמנים שאתם קיבלתם במסגרת המתווה.

דב חנין: אמרנו שלוחות הזמנים, שהם לא רק נכונים מבחינת משק האנרגיה, אלא הם גם מתחייבים מבחינת החוק.

דב חנין: כל מנגנון החוק של תגלית גז, ולוחות הזמנים שנגזרים ממנו, היה צריך להיות לוח זמנים הרבה יותר מהיר לפיתוח מאגר לווייתן ולפיתוח המאגרים הנוספים.

דב חנין: אז גם הנושא של הביטחון האנרגטי, אני חייב לומר שגם אחרי ההסברים המנומקים ששמענו ממך ומהמנכ"ל – אודי, אני מצטרף לברכות על כניסתך לתפקיד.

דב חנין: אתה איש מאוד נמרץ ומוכשר, ואני מקווה שתעשה את התפקיד הזה בהצלחה – גם אחרי ההסברים המלומדים שאנחנו שמענו אני מודאג בנושא הביטחון האנרגטי.

דב חנין: מאוד מודאג בנושא הביטחון האנרגטי .

דב חנין: הנקודה האחרונה, כל הסיפור הסביבתי.

דב חנין: אמרנו שקידוחי גז בים עלולים להיות מקור של תקלות, ותקלות כאלה עלולות לייצר בעיה רצינית ברמה הסביבתית.

דב חנין: מכל הנושאים שדיברנו עליהם עד עכשיו, ההיבט הסביבתי לא נדון.

דב חנין: ההיבט הסביבתי פה הוא קשה וחמור לפחות בשני היבטים: היבט אחד – כאשר הגז לא זורם, אנחנו עוברים לדלקים הכי המזהמים האפשריים.

דב חנין: ואז כל המקורות שבהם יש תחנות גז שמונעות באופן דו-דלקי עברו מגז לדלק הכי מזהם.

דב חנין: תשאל את אנשי אזור אלון התבור איך הם הרגישו.

דב חנין: הם הרגישו רע מאוד, ובצדק הם הרגישו רע מאוד, ובעוד הרבה מקומות הרגישו רע מאוד.

דב חנין: זו בעיה אחת של תקלות במערכת הגז.

דב חנין: אבל יש בעיה נוספת.

דב חנין: תקלות בקידוחי גז עלולות לייצר בעיות סביבתיות רציניות ביותר.

דב חנין: כולנו זוכרים את הסיפור הגדול של התקלה שהיתה במפרץ מקסיקו, שם זה היה קידוחי נפט, אבל גם בקידוחי גז - צריך להבין את זה – יש בעיות ויש סיכונים סביבתיים.

דב חנין: אני אומר, בצער, שבכל העבודה הרבה שמשרד האנרגיה עושה בתחום הזה, ההיבט הסביבתי נשאר היבט שולי מאוד, ואני מתריע על כך.

איתן כבל: תודה, אדוני.

איתן כבל: אלי בריף, בקצרה.

איתן כבל: לאחר מכן – יעל כהן-פארן, איתן פרנס ועיסאווי פריג'.

<אלי בריף: תודה רבה, כבוד היושב-ראש.

<אלי בריף: אני מארגון מגמה ירוקה, ארגון של צעירים מרחבי הארץ שפועלים בנושא של איכות סביבה, אנרגיה נקייה וכן הלאה.

איתן כבל: מוכר.

<אלי בריף: אני רוצה לפתוח ולהגיד מילה טובה למשרד האנרגיה על ההסדרות החדשות לגבי סולרי גגות.

<אלי בריף: אם אני קופץ לסוף של הדברים שלי, מבחינתנו זה אחד הלקחים המרכזיים מהתקלה באספקת הגז בתמר.

<אלי בריף: הלקח הוא שאנחנו לא יכולים להתבסס רק על הגז, אנחנו צריכים שיהיה לנו אחוז גבוה של מתחדשות, כי זה ביטחון אנרגטי, לא רק למדינה אלא גם לאזרחים.

<אלי בריף: אם יש לי פנל סולרי על הגג, אני מתנתק מחשבון החשמל.

<אלי בריף: לא מחברת חשמל, אני אוהב את חברת החשמל.

<אלי בריף: זה אחד הלקחים שצריכים להיות.

<אלי בריף: למרות שמדיר שינה מעיניי זה ש-2,500 אנשים בשנה מתים במדינת ישראל מזיהום אוויר, למרות שזה משגע אותי, אני אתייחס פה להיבט הכלכלי, כי אנחנו בוועדת הכלכלה.

<אלי בריף: יש כאן צעדים כלכליים – שלא אני כתבתי אותם - - -

איתן כבל: שעוסקת גם בזיהום, אבל לא חשוב.

<אלי בריף: יש כאן תוכנית שמשרדי הממשלה הכינו – לא מגמה ירוקה הכינה את התוכנית הזאת, אלא משרדי הממשלה שהכינו לפני שנתיים תוכנית לשמירה על האקלים ולהפחתה של הפליטות, של זיהום האוויר.

<אלי בריף: התוכנית הזאת מבוססת על צעדים כלכליים – אפשר למצוא אותה באתר של המשרד להגנת הסביבה - תוכנית שאפתנית שאותה הממשלה לא אישרה משום מה, שמביאים אותנו בשנת 2030 ל-35% אנרגיות מתחדשות.

<אלי בריף: אני מברך את השר גם על זה שהוא מתייחס עד שנת 2030.

<אלי בריף: זה הכיוון, צעדים כלכליים שאפשר לאמץ אותם, ליישם אותם, ולהביא אותנו לבסיס.

<אלי בריף: מאמר נוסף, דברים שמבוססים על ניתוח חדש של משק האנרגיה העולמי, של בלומברג – New Energy Finance - שמראה את הצמיחה המטורפת שכבר קורית ושתקרה, של מקורות אנרגיה מתחדשות לעומת העלות של הגז.

<אלי בריף: כשמסתכלים על משק האנרגיה לא מתכננים את 2018 או עוד שנתיים, אלא אלה צעדים של 20 שנה קדימה.

<אלי בריף: ישראל היא חלק מהמגמות הלאה, כלומר אנחנו לא יושבים פה לבד.

<אלי בריף: זה שאנחנו מדברים על להוציא את הנפט והמזוט מבוסס על מהלכים עולמיים ורואים את הצמיחה המטורפת של המתחדשות.

<אלי בריף: תודה רבה.

איתן כבל: תודה, אלי.

איתן כבל: חברת הכנסת יעל כהן-פארן, לאחר מכן – איתן פרנס ועיסאווי פריג'.

<יעל כהן–פארן: תודה רבה, אדוני היושב-ראש, על קיום הישיבה.

<יעל כהן–פארן: אדוני השר, אני רוצה להצטרף לברכות של מגמה ירוקה ולברך על הקידום – שאני מקווה שיקרה במהרה בימינו, אמן – של גגות סולריים.

<יעל כהן–פארן: יש לנו הרבה בעיות עם זה, גם הרשויות המקומיות שמות מקלות בגלגלים.

<יעל כהן–פארן: אנחנו צריכים לפתור שם הרבה בעיות.

<יעל כהן–פארן: וגם ההצהרה שלך לפיה בתוך כמה שנים נהיה כמעט בלי שימוש בפחם, אני מקווה שזה גם יקרה מהר מאוד.

<יעל כהן–פארן: בינתיים האזור שאני גרה בו הוא אי של זיהום אוויר בים של ירוק, של זיהום אוויר נמוך, רק בגלל תחנות הכוח הפחמיות שלצערי עדיין פועלות ללא הפסק.

יובל שטייניץ: תזכירי לי איפה את גרה?

<יעל כהן–פארן: בפרדס חנה.

<יעל כהן–פארן: תסתכל על כל מפת הארץ מהבוקר, אני מקבלת כל יום דיווח, הכל ירוק ואנחנו בצהוב, בדרך לאדום.

איתן כבל: הוא פשוט רוצה להגביר את הפליטות.

<יעל כהן–פארן: אני יצאתי מוקדם לירושלים, אבל הבנות שלי נשמו את זה.

יובל שטייניץ: אל תדאגי, יש לי קרובי משפחה בפרדס חנה.

יובל שטייניץ: אני מחויב, אם לא לך, לפחות להם.

<יעל כהן–פארן: אני כן רוצה להתייחס לתקלה, שמשליכה על ההסתכלות הכוללת על משק הגז.

<יעל כהן–פארן: אם היית משקיע בכניסת הגז לישראל ובאנרגיה מתחדשת בישראל כמו שאתה משקיע בייצוא ובחתימות על כל ההסכמים הבין-לאומיים, אז מצבנו היה טוב יותר.

<יעל כהן–פארן: אני מצטערת, אבל האירוע שקרה בראש השנה לא אמור היה לקרות.

<יעל כהן–פארן: לא התקלה, תקלות קורות, אלא המצב הזה שבו מדינה, שקוראת לעצמה מעצמת גז, נשארת בלי גז וחוזרת לשרוף דלקים מזהמים.

<יעל כהן–פארן: זה מצב שהוא פשוט כישלון, כישלון מפואר, פארסה מטורפת שעוד ילמדו אותה בשיעורי היסטוריה.

<יעל כהן–פארן: אני לא מטילה את הכל רק לפתחך, אבל זה לפתחה של ממשלת נתניהו מ-2009, אתה והשרים שקדמו לך.

<יעל כהן–פארן: אני מצטערת, זורים חול בעיני הציבור, גם לגבי מתווה הגז, כמה שרק הוא זה שיביא את הגז ויביא את הגז, גם לגבי כמה נרוויח מהייצוא, כמה מאות מיליארדים מדינת ישראל תרוויח מהייצוא וממיסוי הגז.

<יעל כהן–פארן: הכל זריית חול בעיניים, הכל פשוט לא נכון.

<יעל כהן–פארן: מתווה הגז – הגעתם למצב קטסטרופלי כי לא הצלחתם להביא חברות, שהן בשליטתכם, לפתח מאגרים.

<יעל כהן–פארן: מ-2010, כשגילו את לווייתן, עד 2014, לא הכריזו עליו תגלית.

<יעל כהן–פארן: למה?

<יעל כהן–פארן: אתה לא היית אז השר, אבל אני אגיד לך למה – כי לא רצו להכריח אותם להתחיל לפתח, כי יש להם ארבע שנים להתחיל לפתח.

<יעל כהן–פארן: אבל נתניהו היה ראש ממשלה ואני בטוחה שידו היתה בכל, כי ידו בכל, גם בנושאים האלה, ובמיוחד.

<יעל כהן–פארן: ואנחנו יודעים את זה.

<יעל כהן–פארן: בסופו של דבר יכלו לפתח את לווייתן קודם, כי כשרצו והיו ויכוחים על איך יפתחו את תמר, אבל החברות רצו ואתם רציתם, ומצאו את הדרך.

<יעל כהן–פארן: אתה יודע שהשר הקודם קודם שלך, לנדאו, בסופו של דבר בירך את התושבים על מאבקם, כי בזכות המאבק על איפה ישימו את מתקן הקליטה, עשו את תמר הרבה יותר מהר.

<יעל כהן–פארן: עשו את תמר הרבה יותר מהר בזכות המאבק, כי לולא המאבק זה היה לוקח יותר זמן.

שלי יחימוביץ': למה כשהיא מדברת אתה לא צועק ועלי אתה צועק?

יובל שטייניץ: כי אני מפחד מאיתן.

איתן כבל: בצדק.

יובל שטייניץ: אני אענה לה גם, אל תדאגי.

<יעל כהן–פארן: אם יש דבר אחד שאפשר ללמוד מהתקלה, מהמצב שהגענו אליו, שאין לנו יתירות ואין לנו עוד צינור ואין לנו עוד אסדות, זה שכשאתם הולכים נגד הציבור ולא קשובים לו, אז אתם נתקלים רק ביותר ויותר מאבקים ועיכובים.

<יעל כהן–פארן: היום יש שני מאבקים ושתי התנגדויות לאסדות הגז שמתוכננות, גם על הלווייתן וגם על כריש-תנין.

<יעל כהן–פארן: יש בג"ץ על כריש-תנין בגלל צורת קבלת ההחלטות.

<יעל כהן–פארן: עוד לא עבר חוק אזורים ימיים, שאתם שולטים בו בצורה בלתי נתפסת בים, אבל אתם מתנהגים כאילו הוא כבר עבר.

<יעל כהן–פארן: בנושא של לווייתן יש טענות מאוד קשות של התושבים על כך שדברים לא נבדקו עד הסוף בהקשר של זיהום הים וזיהום האוויר.

<יעל כהן–פארן: אני יודעת שמתמר לא היה סיכוי להיות זיהום אוויר, ופתאום גילו שיש זיהום אוויר מטורף.

<יעל כהן–פארן: אתם יודעים שמלווייתן נפלטים חומרים אורגניים נדיפים כמעט ברמות של מפרץ חיפה, והם לא צפו את זה.

<יעל כהן–פארן: הם גם מאוד מודאגים מזה והם מנסים לפעול נגד זה.

<יעל כהן–פארן: נכון, מזל שזה 20 ק"מ בתוך הים, ואם זה שבעה ק"מ ופי שניים גז?

<יעל כהן–פארן: אז זה פי שניים זיהום ופי שלושה יותר קרוב, וזו המשמעות של אסדת תמר.

<יעל כהן–פארן: משפט אחרון, וזה נוגע לייצוא – אמרה את זה חברת הכנסת יחימוביץ, יש כאן בעיה מאוד קשה, שכל המתווה וכל ההסדרות וכל ההחלטות מושתתות על דוח שיש שחיתות ביסודו וביסוד קבלת ההחלטות בו, שהן פשוט שגויות למשק.

<יעל כהן–פארן: אני אגיד לך דבר אחד, אם המשק הולך לכיוון של מאה אחוז אנרגיה מתחדשת, תייצרו את הכל.

<יעל כהן–פארן: אבל אנחנו לא שם, ואתה לא מתאמץ שזה יקרה לכיוון ההוא.

<יעל כהן–פארן: אז מה אנחנו כבר מקבלים ומתאמצים וחותכים הכל, חותמים הסכמים, MOU וכו', כדי לייצא?

<יעל כהן–פארן: מה אנחנו רוצים לייצא?

<יעל כהן–פארן: תודה.

איתן כבל: תודה רבה.

איתן כבל: איתן פרנס, עיסאווי פריג' ויוסי דרופמן.

איתן כבל: בבקשה.

<איתן פרנס: אני מאיגוד חברות אנרגיה ירוקה לישראל, 105 חברות שפועלות בתחומים השונים של אנרגיה ירוקה, כולל התייעלות אנרגטית וכולל טכנולוגיות ישראליות.

<איתן פרנס: אדוני השר, אנחנו ב-2017, פעם ראשונה, בשם תעשיית האנרגיה הירוקה בישראל, רואים בך שר האנרגיה הירוקה של ישראל, לא פחות מזה.

<איתן פרנס: אתה עושה, אנחנו רואים את האנשים תחתיך, אתה מנחה וזה קורה.

<איתן פרנס: אני רוצה להציב בפניך שני נושאים, אחד מהם הוא לא פחות מהקריטי ביותר שנמצא בפה בחדר.

<איתן פרנס: אני שם בצד את נושא הגז הטבעי, את הוויכוחים שמפריעים לנו מאוד, כולל אתמול זה שלא קיבלנו פטור מהיתר בנייה לגג סולרי, כי היה דיון על קונדנסט.

<איתן פרנס: אני לא יודע מתי הדברים האלה יגמרו, אבל יום אחד ישראל תעבור לאנרגיה ירוקה והאנרגיה הסולרית תטריד אותה יותר מהגז הטבעי.

<איתן פרנס: בפניך מונחת החלטה שהיא קריטית לביטחון האנרגטי של ישראל ולאספקת החשמל הסדירה, והיא החלטה על הגדלת מכסה למתקני אגירה שאובה.

<איתן פרנס: אני אומר, מבלי שהביקורת תישמע חריפה מדי, שזו לא חכמה לקדם אנרגיה מתחדשת בלי תשתיות אגירה.

<איתן פרנס: יש להן מחיר, הן יקרות, והן בהחלט עתידות לייקר את כל התחום הזה.

<איתן פרנס: אבל ההמלצה אליך היא המלצה של רשות החשמל, וכבודה במקומה מונח, ואני אומר בזהירות המתבקשת מבלי לפגוע ברשות החשמל – ההחלטה אם להגדיל או לא תשתיות אגירה שאובה בישראל, היום, ב-2017, היא לא החלטה של כלכלנים.

<איתן פרנס: אתה השר, אדוני, מונחת על כתפיך החלטה עצומה, והיא צריכה להתקבל, והכלכלנים יכולים להסביר שהסבירות נמוכה והאקסלים לא יודעים לקבל את התרחיש שבו האויב יעצור לנו את משק החשמל.

<איתן פרנס: לכן אנחנו מבקשים ממך לשקול היטב את הנושא הזה תוך התייעצות עם גורמים בין-לאומיים, שבמשקי חשמל אחרים היו מפתחים רק אגירה שאובה.

<איתן פרנס: כולם רוצים בטריות, וראינו גם באוסטרליה שהצליחו לחבר בטרייה של 100 מגה-ואט.

<איתן פרנס: זה השיא.

<איתן פרנס: נושא שני – יש גוף בישראל שנקרא מרכז השלטון המקומי, שהשבוע החליט ללמד אותנו שהוא הולך לגבות היטלי השבחה מכל גג סולרי.

<איתן פרנס: אתה, אדוני, הצגת תוכנית לאומית לגגות סולריים, אבל חיים ביבס, ממרכז השלטון המקומי, הוציא מכתב רשמי שבו הוא אומר שהוא ימסה כל גג בישראל, כולל את מי שלא הקים גג סולרי, כי זה פוטנציאל השבחה.

<איתן פרנס: ימכור אדם גג בישראל, נכס מסחרי, ילך לקבל אישור מהעירייה, למרות שהוא בכלל לא מכיר לא את האנרגיה הסולרית ולא את האנרגיה המתחדשת, והוא ישלם היטל השבחה לרשויות המקומיות.

<איתן פרנס: זו הזיה.

<איתן פרנס: אנחנו לא נוביל את העולם בטיפשות, וזה המקום שאפשר להגיד את זה, חלם זה פה.

איתן כבל: אל תבנה על זה.

<איתן פרנס: יש סיפור מפורסם על החלמאים שניסו לתפוס את הלבנה.

<איתן פרנס: מרכז השלטון המקומי רוצה לתפוס את הלבנה.

איתן כבל: איתן, סיימנו את המדור הספרותי להיום.

איתן כבל: תודה.

איתן כבל: עיסאווי פריג', בבקשה, לאחר מכן – יוסי דרופמן.

איתן כבל: עיפר

עיסאווי פריג': קודם כל, ברכות למנכ"ל, ברכות ל-א"א.

עיסאווי פריג': כבוד השר, מאז שהתחיל מתווה הגז ומאז שפתאום התגלה האוצר, השיח הציבורי בהרבה חוגים הפך להיות שיח: וואיי, איזה אוצר עומד לנו בפתח.

עיסאווי פריג': שמעתי את זה והרבה אנשים אפילו התחילו להתעניין, לקרוא, מה אנחנו הולכים להיות משהו משהו.

איתן כבל: מעצמה.

עיסאווי פריג': מעצמה.

עיסאווי פריג': אני מתרגם מה שאני חש ברחוב, מפגישות עם אנשים.

עיסאווי פריג': עברו שנים, המון דיונים, המון דיו, מה לא דיברו, המון אמוציות.

עיסאווי פריג': ועכשיו אנחנו מתחילים – הזמן לא עומד, הזמן ממשיך, רץ, והזמן מגלה את כל המחלות ואת כל החסרונות של אנשים, והוא ימשיך ויגלה.

עיסאווי פריג': הזמן עובר, עברו שנתיים-שלוש, ואנחנו הגענו לאן שהגענו.

עיסאווי פריג': אתה בעצמך אמרת ש-65% גז טבעי לחברת החשמל, אחרי שעשו להם את הקומבינה ודחפו להם – בינתיים הצרכן לא רואה שום דבר.

עיסאווי פריג': אני שואל שאלה פשוטה: אנחנו, בוועדת הכלכלה, לפני חודשיים-שלושה וגם בקדנציה הקודמת, ניהלנו מאבק של חברות הולכת גז.

עיסאווי פריג': אמרו למפעלים: קחו כל מה שאתם רוצים, העיקר להתחבר לגז טבעי.

עיסאווי פריג': עכשיו קרתה תקלה באסדה.

עיסאווי פריג': אמרת 115 מיליון שקל כולל בלו עלות התוספת של הדלק החלופי.

עיסאווי פריג': מה לגבי המפעלים, שאנחנו מתחננים אליהם להתחבר?

עיסאווי פריג': הרי המפעל אין לו חלופה של דלק, החלופה של מפעל היא גפ"ם.

עיסאווי פריג': בתי חולים, בתי אבות, מפעלים.

עיסאווי פריג': לכן מה מלאי הגפ"ם שיש לנו?

עיסאווי פריג': בואו נשים את הדברים על השולחן.

יובל שטייניץ: נקודה חשובה.

עיסאווי פריג': נקודה שנייה, אתה לא חושב שהלכנו לבחירה מסוכנת יותר, בזמן שכל האזור הפוליטי רותח, ולשים את כל יהבנו על התלות בגז הטבעי, באופן טוטלי כזה?

עיסאווי פריג': אני מבקש התייחסות לנקודות האלה.

איתן כבל: תודה, אדוני.

איתן כבל: יוסי דרופמן, ולאחר מכן – חאג' יחיא.

שלי יחימוביץ': האם השר יענה?

איתן כבל: הוא יענה.

שלי יחימוביץ': אני חייבת לדעת אם במסגרת ההסכם ויתרנו למצרים על החוב.

<יוסי דרופמן: אני נמצא כאן כנציג מטה מאבק הגז.

<יוסי דרופמן: השר שטייניץ אמר קודם שתקלות קורות.

<יוסי דרופמן: וזה נכון, תקלות קורות באמת, השאלה איך מתכוננים לתקלות.

<יוסי דרופמן: זו כבר האחריות של מי שנמצא למעלה, הדרג המדיני.

<יוסי דרופמן: מדברים כאן על תקלה שכבר קרתה באסדה, ואני רוצה לדבר על משמעות של תקלה שחלילה עוד תקרה, וזו תקלה בצינור הגז היחיד שיש למדינת ישראל.

<יוסי דרופמן: בהחלטת הממשלה מ-23 ביוני 2013 חויב מונופול הגז לפרוס ולממן צינור גז נוסף מהאסדה לחוף.

<יוסי דרופמן: צינור אחד חשוף לתקלות, לפעולות טרור ולפגיעות צבאיות.

<יוסי דרופמן: תארו לעצמכם מה עלול לקרות אם ייפגע צינור הגז הזה, צינור האנרגיה המרכזי של מדינת ישראל, והיחידי.

<יוסי דרופמן: בשנת 2015, עם פרסום מתווה מונופול הגז, אנחנו מגלים פתאום שהחיוב של הממשלה, שיש לה אותו ראש ממשלה, משנתיים לפני כן על מונופול הגז לפרוס את צינור הגז, פתאום בוטל.

<יוסי דרופמן: איך זה קרה ואיך גובשה ההחלטה הזאת, אנחנו לא יודעים.

<יוסי דרופמן: למה?

<יוסי דרופמן: כי אין תיעוד.

<יוסי דרופמן: אין תיעוד להחלטה הזאת בדיונים של מתווה מונופול הגז, אין פרוטוקולים.

<יוסי דרופמן: מישהו החליט שלא יהיו פרוטוקולים, והיום אנחנו לא יודעים להגיד איך קרה שאנחנו נשארנו עם צינור אחד, ושונתה החלטת ממשלה.

שלי יחימוביץ': לא יעלה על הדעת שאין פרוטוקולים.

שלי יחימוביץ': בטוח שהם נמצאים איפשהו.

<יוסי דרופמן: ועדה שמתנהלת ללא תיעוד מסודר, הציבור לא יכול להתייחס אליה – ולצערי זה קורה הרבה – כאילו מדובר באיזה לובי שהתכנס לו במחשכים והיום אי אפשר לדעת למה הם החליטו החלטות כאלה.

<יוסי דרופמן: בשנה האחרונה נחקר אבריאל בר-יוסף, מי שהיה המשנה לראש המועצה לביטחון לאומי, וכמעט מונה - - -

איתן כבל: שלי הציגה את זה, וגם יעל העלתה את זה אחריה.

<יוסי דרופמן: יש לי את הזווית שלי בנקודה הזאת.

<יוסי דרופמן: המסמכים שהביאו את אבריאל בר-יוסף לחדר החקירות הם הפרוטוקולים של ועדת צמח.

<יוסי דרופמן: במתווה אין פרוטוקולים.

<יוסי דרופמן: ראוי שהשר יסביר לציבור מדוע הוא הורה שלא יהיו תיעוד לדיונים ולשיחות שקיימו עם נציגי מונופול הגז.

שלי יחימוביץ': צודק.

<יוסי דרופמן: ראוי שהשר שטייניץ יסביר לציבור איך גובשה ההחלטה לוותר על החלטת ממשלה לפרוס צינור נוסף ולחייב את מונופול הגז לממן אותו.

<יוסי דרופמן: דבר נוסף, תקלה נוספת שעוד עלולה לקרות זה צינור קונדנסט שרוצים להעביר בסמוך למקורות המים של מדינת ישראל.

<יוסי דרופמן: ראוי שיסבירו לציבור למה מבצעים את זה, ואם לא חוששים מתקלה ואיך מתכוננים אליה.

שלי יחימוביץ': לפחות לא יהיו בטוחים עכשיו כי יש פרוטוקולים.

איתן כבל: חאג' יחיא, בבקשה.

איתן כבל: לאחר מכן – מאיה.

עבד אל חכים חאג' יחיא: רציתי לשאול את השר, אחרי התקלה הזאת וגם תקלות אחרות שיכולות לקרות, גם פגיעה צבאית או דבר אחר, אם יש תוכנית מסודרת למשרד האנרגיה למקרים כאלה?

עבד אל חכים חאג' יחיא: להכריז מצב חירום כמה חודשים לפני, זה עדיין לא תוכנית.

עבד אל חכים חאג' יחיא: האם יש תוכנית, ותוכנית אלטרנטיבית גם לצריכה?

עבד אל חכים חאג' יחיא: שאלה שנייה – איפה אנחנו עומדים בנושא של התאמת מפעלים קיימים שיוכנו לצריכת גז?

עבד אל חכים חאג' יחיא: יש הרבה מפעלים שאמרו שהם צריכים התאמות, וכבר דנו בזה כמה פעמים בוועדה זו, ואנחנו לא רואים שיש התקדמות.

איתן כבל: יש התקדמות, אבל מאוד איטית.

עבד אל חכים חאג' יחיא: לא רואים אותה.

עבד אל חכים חאג' יחיא: אם אתה רואה אותה, יש לך משקפיים עם זכוכית מגדלת.

עבד אל חכים חאג' יחיא: השאלה השלישית – הרפורמה בחברת החשמל.

עבד אל חכים חאג' יחיא: האם אתם עמלים על זה?

עבד אל חכים חאג' יחיא: גם במליאה דובר וגם פה שאי אפשר להבטיח.

עבד אל חכים חאג' יחיא: אני מבקש לדעת אם נוכל להבטיח שהרפורמה הזאת תתקיים פעם אחת ולתמיד.

איתן כבל: תודה, יקירי.

איתן כבל: מאיה יעקבס, בבקשה.

<מאיה יעקבס: תודה.

<מאיה יעקבס: אני מברכת על הדיון הזה, דיון חשוב מאוד.

<מאיה יעקבס: איכשהו נראה לי שנלקחנו למקומות אחרים ורחבים יותר, שהם גם חשובים, אבל פשוט לא כל יום מזדמן לכולנו לשבת עם השר, וזה חשוב.

<מאיה יעקבס: אני רוצה בכל זאת להיכנס לאירוע עצמו.

<מאיה יעקבס: קודם כל, התחקיר.

<מאיה יעקבס: אתם עושים תחקיר - ודובר פה על פרוטוקולים – והפרוטוקולים של התחקיר צריכים להיות פתוחים לחלוטין.

<מאיה יעקבס: הייתי רוצה לדעת מאיזה רמה של תקלה אתם מחליטים שאתם מדווחים את זה כלפי חוץ?

<מאיה יעקבס: במשך תקופות ארוכות אנחנו מבקשים שעל כל דליפה למשל, מחמש חביות ומעלה, של כל חומר מכל סוג שהוא, יהיה גלוי ופתוח ושיהיה איזשהו אתר שמרכז את כל הדברים האלה לידיעת הציבור.

<מאיה יעקבס: מה היתה עוצמת התקלה?

<מאיה יעקבס: אחרי כמה זמן הבנתם שאתם חייבים לצאת לציבור?

<מאיה יעקבס: אתם הרי לא אוהבים לצאת עם זה לציבור, אז אני אשמח לקבל קצת יותר מידע על הדבר הזה.

<מאיה יעקבס: לגבי התחקיר עצמו – מי הולך לנהל את התחקיר?

<מאיה יעקבס: האם יש חברה חיצונית מומחית?

<מאיה יעקבס: האם נובל אנרג'י הולכת לקבל את היופי של לחקור את עצמה, כמו שהם עשו בדליפה של לווייתן 2?

<מאיה יעקבס: זה מחזיר אותנו לחוסר שקיפות, שעד היום אנחנו לא יודעים לגמרי מה היה גם בדליפה שהיתה בלווייתן 2, גם בקריסה של מרי B.

<מאיה יעקבס: יש הרבה תקלות מהעבר, שאפשר להסתכל עליהן כחמורות באותה מידה, יותר או פחות, ועל אף אחת מהן לא קיבלנו תשובות מלאות עד היום.

<מאיה יעקבס: לכן למה אנחנו צריכים לסמוך על כך שנקבל את השקיפות היום?

<מאיה יעקבס: שאלה אחרונה לגבי נובל אנרג'י – מה הדין שהם אמורים לתת?

<מאיה יעקבס: האם יתפסו אותם כאחראים לעניין?

<מאיה יעקבס: כל זה מחזיר אותנו גם לסיפור של חוק אזורים ימיים.

<מאיה יעקבס: המשרד להגנת הסביבה לא יכול להיות כיועץ בלבד.

<מאיה יעקבס: יש פה סמכויות קריטיות לשמירה על הסביבה.

איתן כבל: יש כבר חוק, תכף נתעסק בזה.

שלי יחימוביץ': יש חוק ממשלתי מעוות לגמרי.

<מאיה יעקבס: אבל גם חוק אזורים ימיים הוא קריטי לנושא הזה.

איתן כבל: תודה.

איתן כבל: יפה פרידמן, ממש שלושה משפטים.

<יפה פרידמן: הדיון פה מדבר על ביטחון אנרגטי, ואנחנו למדנו לחשוב שזה ביטחון אנרגטי לטווח ארוך, אבל באירוע הזה גילינו שאנחנו אמורים לדאוג קודם כל לביטחון האנרגטי לטווח הממש קצר.

<יפה פרידמן: אבל לפני האירוע הזה התחיל משהו שתמהנו – החברות ביקשו להשבית את המאגרים ל-40 יום.

<יפה פרידמן: על זה לא דיברנו.

<יפה פרידמן: מה זה 40 יום השבתה של מאגר גז יחיד ללמעלה מ-10% מימי השנה?

<יפה פרידמן: האם כאשר תכננו את המתווה ואת כל המאגרים האלה, לא דאגו שיהיו כפילויות?

<יפה פרידמן: ברכבת ישראל פועלים יותר טוב מאשר במאגר הגז, עם שבת ובלי שבת.

<יפה פרידמן: 40 יום השבתה, כאשר זה אמור לספק לנו מים מותפלים.

<יפה פרידמן: כלומר, אנחנו לא מדברים רק על אנרגיה, הרי אנחנו מדברים גם על מים.

<יפה פרידמן: אולי לא יודעים פה בחדר, אבל המים בישראל מותפלים באמצעות גז.

<יפה פרידמן: אז לטווח הרחוק והייצוא, דיברנו ונדבר, אבל אנחנו דואגים לטווח המאוד קצר, ולמה 40 יום?

<יפה פרידמן: מה פתאום 40 יום שיפוץ?

איתן כבל: חברים, אני מתנצל, לא יהיה זמן.

איתן כבל: אנחנו לא נצא מכאן כשכל אחד ילך לעבוד בנובל אנרג'י אחרי שהוא יתמחה פה מהתשובות.

איתן כבל: לאה פדידה, בבקשה.

לאה פדידה: מה מנחה אתכם לטובת הבריאות וטובת הציבור?

לאה פדידה: לא ראיתי את זה אתמול במועצה הארצית שהיתה בבית וגן.

לאה פדידה: תקלות קורות, ומה יקרה עם גז הקונדנסט, שאתם אמורים לאשר לאתר חגית ולמפעלים, ותהיה תקלה?

לאה פדידה: האם 82,000 תושבים דמם הפקר, יחלו בסרטן?

לאה פדידה: האם זה בסדר?

לאה פדידה: אני חייבת לשאול ולדעת האם מה שמנחה אתכם זה טובת הציבור או טובת בעלי ההון ומי שיש לו שליטה על הגז הזה?

לאה פדידה: גם משרד הבריאות טען ושם על השולחן שגז הקונדנסט רעיל, יש סיכון לפגיעה ממשית בבריאות הציבור שעלול לחלות בסרטן.

לאה פדידה: איך אתה נותן תשובות על זה?

איתן כבל: תודה.

איתן כבל: שאול דלל, בבקשה.

איתן כבל: לעניין מכליות הסולר – בגלובס יש כתבה של סוניה גרודינסקי ועמירם ברקת על גיוס חירום של מכליות סולר מצה"ל שמנע הפסקות חשמל.

איתן כבל: האם זה חלק מתוכנית החירום או שפשוט הוקפצתם כדי לבצע את הפעולה?

איתן כבל: תן לנו בריף קצר.

<שאול דלל: יש סיוע הדדי בין המשק לצה"ל ובין צה"ל למשק בנקודות שונות, במקרה הזה במכליות דלק, כצורך להשלמה של פער קטן שהיה, כדי להשלים ולהוביל סולר לתחנות הכוח.

איתן כבל: זאת אומרת זה תוכנן מראש?

<שאול דלל: זה חלק מהדפ"אות שיש לנו כהכנה לחירום.

איתן כבל: זה חלק מהדפא"ות.

איתן כבל: בסדר גמור.

<רעות רבי: אני רוצה להוסיף לעניין של עלויות הנזק מהתקלה.

<רעות רבי: דובר פה על עלויות הדלקים.

<רעות רבי: האומדן שלנו של עלות הנזק מעלויות חיצוניות הוא עוד כ-40 מיליון שקלים.

עיסאווי פריג': מה זה עלויות חיצוניות?

איתן כבל: זיהום אוויר, מחלות.

<רעות רבי: הנושא השני, שציינה חברת הכנסת יעל כהן-פארן, הוא הנושא של הפליטות מאסדת תמר.

<רעות רבי: אלה אכן פליטות שלא היו צפויות.

<רעות רבי: כבר דיווחנו על זה במרשם הפליטות לסביבה.

<רעות רבי: זה נושא שמטופל במסגרת היתר הפליטה לאסדה, והפליטות האלה יופחתו, הן גם לא צפויות מאסדת לווייתן.

<רעות רבי: זה תהליך שיהיה אחר.

<רעות רבי: אני מתחברת לדברים שנאמרו על כך שיש לשים יותר דגש על אנרגיות מתחדשות, אבל בכל הנושא של הישענות על הגז אנחנו צריכים לשים את הדגש על הפחת פליטות מהאסדות ולא להתייחס אל הגז כנטול פליטות.

איתן כבל: תודה.

איתן כבל: יש לי עוד שני דוברים, אבל אני חייב לתת לשר להשיב.

<חנה קופרמן: אבל אני תמיד בסוף או שאני לא מדברת, זה לא פייר.

איתן כבל: בבקשה, משפט.

איתן כבל: בפעם הבאה תגיעי ותירשמי בהתחלה.

<חנה קופרמן: באתי לפני כולם וראית אותי.

<חנה קופרמן: מר שטייניץ, יושב בתוך החדר הזה פיל שקוראים לו קונדנסט.

<חנה קופרמן: כאשר מדברים על מתווה הגז, זה למעשה מתווה הקונדנסט.

<חנה קופרמן: זה נושא שלא מדברים עליו ולכן הציבור גם לא מבין מהו בכלל.

<חנה קופרמן: אני חייבת את הדקה הזאת בשביל לחשוף לציבור, שעדיין לא מבין מה זה קונדנסט.

<חנה קופרמן: קונדנסט זה נפט שנמצא במאגרים ומגיע לאסדה ומופק באסדה.

<חנה קופרמן: בלי שיש פינוי וטיפול בקונדנסט, אי אפשר להפיק גז טבעי.

<חנה קופרמן: מדובר בחומר שמגיע בכמויות עתק - - -

איתן כבל: חנה, אני רוצה לעזור לך.

איתן כבל: הנושא של הקונדנסט עולה כבר יותר מדי פעמים ועדיין לא הצלחתי - - -

<חנה קופרמן: אבל יש לי שאלה לשר.

איתן כבל: שנייה, הוא יענה לך פה.

איתן כבל: את רוצה תשובה של סיידים?

איתן כבל: אני רוצה להציע הצעה.

איתן כבל: את לא היחידה – פנו אלי מזיכרון ופונים אלי גורמים נוספים – ואני רוצה לקיים דיון ממוקד בשאלה הזאת, להבין לעצמנו מה זה.

איתן כבל: אני שומע את זה כבר יותר מדי פעמים והגיע הזמן שנקיים דיון על העניין הזה, ורק על העניין הזה.

איתן כבל: אני מתחייב לך.

<חנה קופרמן: אני מקווה שלפני שאסדת לווייתן תקום.

<חנה קופרמן: אני חייבת לפרוטוקול גם את השאלה הבאה – אתם שומעים את הקמפיין: בזכות הקמת אותן 16 תחנות כוח שממשלת ישראל החליטה עליהן, אנחנו נציל את מדינת ישראל מהזיהום.

<חנה קופרמן: זו למעשה ההצדקה לכל הבהילות ולכל התשתיות.

<חנה קופרמן: 16 תחנות כוח חדשות במדינת ישראל.

<חנה קופרמן: תחנות כוח זה דבר מזהם.

איתן כבל: שאלה, שאלה.

איתן כבל: אני עושה על זה דיון, את עושה לי את הדיון עכשיו.

<חנה קופרמן: אבל זה קשור ישירות - - -

איתן כבל: לא, הוא לא יספיק.

איתן כבל: אני כבר אומר לך, למה לי שנכדרר אחד את השני.

איתן כבל: הבטחתי לך דיון נפרד, אז בבקשה תכבדי אותי.

<חנה קופרמן: השאלה היא גם לגבי זה – הגיבוי של החשמל אמור להיות 20%, אבל הכמות של הפיתוח של התחנות היא הרבה יותר גדולה מזה.

<חנה קופרמן: לכן מה שאני מנסה להבין, ולאור העובדה שאין חוזים, אם כל הפיתוח של לווייתן וכריש מתבסס למעשה על פיתוח תעשיית הקונדנסט במדינת ישראל?

איתן כבל: תודה.

איתן כבל: אני רק רוצה לומר לכם, בסוף בסוף, אחד הדברים היפים שאני רואה בעולם הזה, מבלי לקבוע עמדה אם אני בעד זה או נגד זה, הוא שכולם רוצים אנרגיה מתחדשת, כולם רוצים גז, כל אחד בתורו, רק לא ליד הבית שלי.

<קריאה: יש גם טורבינות רוח, איתן.

<חנה קופרמן: אבל הכמויות - - -

איתן כבל: סליחה, די.

איתן כבל: אני כבר לא יודע מה טוב, מה רע.

איתן כבל: תחנות רוח – לא טוב; זה לא טוב; זה לא טוב; זה לא טוב.

איתן כבל: גם אם אני אמצא לי מערה ליד ראש העין, גם זה לא יהיה טוב.

איתן כבל: אני מנסה לומר לכם, ברשותכם, שצריך למצוא גם איזושהי נקודת איזון, ואני אומר את זה כאחד האנשים הכי הכי בחזית בעניין של אנרגיה נקייה.

איתן כבל: אבל בסוף צריך למצוא את נקודת האיזון.

<חנה קופרמן: אין איזון אם מסתירים מידע.

<חנה קופרמן: מסתירים מידע - - -

איתן כבל: די.

איתן כבל: את רוצה שאני אוציא אותך ובפעם הבאה אעשה דיון בלעדייך?

איתן כבל: די.

איתן כבל: כל דיון את אוגרת אנרגיה ובסוף גם מתפרצת עלי.

איתן כבל: די.

איתן כבל: גברתי מנהלת הוועדה, על-פי הוראת המנכ"ל, אם תרצי להפסיק, את רשאית להפסיק.

<לאה ורון: זה לא רק אני, אלא גם הפרוטוקול.

איתן כבל: אין לי בעיה שכולם ילכו והשר יישאר ויענה.

שלי יחימוביץ': תכריז על זה כעל כנס ולא כישיבת ועדה.